Srećan 76. rođendan, Crvena zvezdo!\nDanas je rođendan svih nas kojima je srce crveno i belo. Na današnjii dan pre 76 godina rođena je naša Crvena zvezda, klub sa srcem i dušom, ponos Srbije, najtrofejniji i najveći na Balkanu.\nMesec dana pre osnivanja sportskog kolektiva Crvena zvezda, osnovano je Omladinsko fiskulturno društvo Crvena zvezda. Ovo je 76. rođendan našeg kluba i ponosni smo pre svega na ljude iz Ujedinjenog saveza antifašističke omladine Srbije koji su 4. marta 1945. godine osnovali Zvezdu.\nDo imena kluba Slobodan Ćosić i Zoran Žujović prvi potpredsednici kluba došli su dan dan pre osnivačke Skupštine 4. Marta. Ćosić je preldožio ime Zvezda, a Žujović je dodao na to “odlično, samo kad je crvena”. Hroničari tog vemena kažu da se tako rodila naša Crvena zvezda. Za prvog predsednika kluba izabran je Đorđe Paljić, za potpredsednike Slobodan Ćosić i Zoran Žujović, za sekretara Ljubiša Sekulić, za blagajnika Dušan Bogdanović, a ekonom je bio Predrag Đajić.\nNa dan osnivanja 4. marta odigrana je prva fudbalska utakmica. Rival crveno-belih je bio Prvi bataljon Druge brigade KNOJ-a.U tom meču Crvena zvezda je slavila sa 3:0 na terenu ,,Studenta”. Naš tim tada je nastupio u sledećem sastavu: Golubičić (Popadić), Stanković, Filipović, Pečenčić, Ćirić, Jovanović, Veličković, Tomašević, Šapinac (Stokić), Spasojević i Horvatović. Prvi istorijski gol za Zvezdu, postigao je Kosta Tomašević. Crvena zvezda je odigrala ukupno 36 mečeva u prvoj godini postojanja. Naš tim je zabeležio 30 pobeda, nerešeno je bilo pet puta, a jedini poraz doživljen je u Temišvaru protiv Rumunije.\nPrvi trofej prvenstva Srbije osvojen je samo godiu dana nakon osnivanja 1946. godine. Tada na završnom takmičenju u maju i junu učestvovalo je šest timova, a Crvena zvezda je osvojila prvo mesto pobedivši Ranićki u Kragujevcu, Metalac u Beograd, Jedinstvo u Smederevu i Železničar u Nišu. Jedini meč koji je naš tim izgubio bio je protiv Borca iz Čačka. Prvi Kup Jugoslavije došao je 1948, a do dan danas to fudbalsko sazvežđe “Crvena zvezda” satkano je od 31 titule, 24 nacionalna kupa, Kupa šampiona 1991, Interkontinentalnim kupom 1991, Dunavskim kupom, Srednjoevropskim kupom i još mnoštvom drugih trofeja sa raznih turnira koji krase krcatu riznicu našeg muzeja.\nRasadnik talenata i ekipa sa velikim zvezdama koja igra lep, napadački fudbal, to je od samog starta bio zaštitni znak Crvene zvezde. Prva Zvezdina zvezda Rajko Mitić i čuveni bombarder Bora Kostić obeležili su početnu dekadu, nasledila ih je generacija predvođena najvećim driblerom i šarmerom Dragoslavom Šekularcem. Više od 15 godina Marakanom je vladao Dragan Džajić, pa zatim Vladimir Petrović čija generacija je igrala prvo veliko finale Kupa UEFA 1979. Generacija koju je predvodio Dragan Stojković Piksi utrla je put zlatnim momcima iz 1991. sa Dejanom Savićevićem, Robertom Prosinečkim, Darkom Pančevim koja se popela na krov Evrope i sveta.\nSankcije su nas zaustavile da ostanemo na evropskom tronu, izgubljeno vreme nije moglo da se vrati ali nikad nismo odustajali u težnji da se vratimo tamo gde nam je mesto – u vrhu evropskog fudbala. Generacije Dejana Stankovića, pa Perice Ognjenovića, pa zatim one koju su predvodili Nikola Žigić, Marko Pantelić uvek su iznova vraćale Zvezdu na evropsku mapu čineći je prepoznatljivom. Poslednje tri sezone, sa novim rukovodstvom, novom energijom konačno smo se vratili u sam krem evropskog fudbala igrajući četiri sezone uzastopno u Evropi. Od toga grupnu fazu Lige Evrope dva puta i grupnu fazu Lige šampiona dve godine zaredom. Ove sezone smo došli i do šesnaestine finala Lige Evrope, bili bolji od italijanskog Milana, ali ispali zbog gola u gostima.\nCrvena zvezda odavno sija na fudbalskom nebu Evrope i sveta, prepoznatljiv je brend i svuda uliva veliku dozu respekta i poštovanja. Za sve to zaslužne su mnoge generacije koje su pronosile slavu kluba, bili sportsmeni i dostojanstveni ljudi stvarajući prepoznatljiv imidž svuda i na svakom mestu, donoseći vernim navijačima najveće radosti.\nZvezdo, srećan 76. rođendan, budi jaka, uspešna i najveća. Kao i do sada.


Decembar 05, 2020 13:43\n"Hoću da se zahvalim ljudima iz vojnog zdravstva koji su prepoznali da u ovom trenutku moraju najsnažnije da se uključe u pružanje pomoći stanovništvu u ovom divnom gradu. Želim da se zahvalim i profesoru Perišiću, direktoru Kliničkog centra, koji je prepoznao potrebu da se radi zajedničkim snagama i dao sve od sebe da pokuša da realizuje potrebe Vojne bolnice u tom gradu", rekao je ministar Stefanović, koji se zahvalio i gradu Nišu na pomoći.\n"Naš posao je da učinimo sve da im pomognemo logistički, da imaju svu zaštitnu opremu, sve lekove i sav materijal koji im je potreban da bi radili svoj posao", zaključio je ministar Stefanović.\n"Za mene je ovo važan trenutak, jer prvi put, u punom kapacitetu, u najtežem trenutku i za najtežu bolest, integrišemo da budu zajedno vojno i civilno zdravstvo. Zahvaljujem ministru Stefanoviću i pukovniku Miliću na energiji koju su uložili da ovako brzo realizujemo jedan ovakav sporazum", naglasio je prof. dr Perišić, dodajući da ovo smatra investicijom u budućnost, jer kad se ova bolest pobedi treba nastaviti sa unapređenjem vojnog i civilnog zdravstva u Nišu.\nPreminuo doajen jugoslovenske i srpske infektologije prof. dr Stevan Baljošević 43


Vanja Јaćimović predstavlja opštinu Brod na takmičenju "Ritam Evrope"\n19/04/2021 | 14:48 ⇒ 14:49 | Autor: SRNA\nŠesnaestogodišnja Vanja Јaćimović predstavljaće opštinu Brod na muzičkom takmičenju "Ritam Evrope" na portugalskom jeziku, čije će finale biti održano u septembru.\nRitam EvropeFoto: RTRS\nTalentovana Brođanka predstaviće se numerom "Dama sa mora" sa kojom je Vania Fernandes nastupila na Evroviziji 2008. godine.\nU Brodu je danas održan sastanak na kojem su dogovorene naredne aktivnosti na realizaciji projekta, a prisustvovali su predstavnici opštine Brod, "Ritma Evrope" i tamičarka Vanja Јaćimović\n- Veliko mi je zadovoljstvo i čast što sam izabrana da predstavim sebe ali i svoju opštinu na ovom velikom takmičenju - rekla je Јaćimovićeva.\nZamjenik načelnika opštine Brod Andrijana Banović izrazila je zadovoljstvo jer Brod i ove godine ima predstavnika na ovom muzičkom festivalu i vjeruje u Vanjin dobar plasman.\n- Naša su nastojanja da podržavamo mlade i talentovane sugrađane u svim sferama njihovog djelovanja. Nadamo se da će iduće godine, ako Vanja ostari uspjeh kakav priželjkujemo, Brod biti domaćin ovog prestižnog takmičenja - rekla je novinarima Banovićeva.\nDirektor "Ritma Evrope" David Makević vjeruje da će svi učesnici takmičenja pokazati zavidne vokalne sposobnosti, te da će realizacija ovog velikog projekta proteći na zavidnom nivou.\n- Takmičenje, u kojem ove godine učestvuju predstavnici iz 15 lokalnih zajednica Republike Srpske, ima za cilj podsticanje mladih talenata. Vjerujem da ćemo plodonosnu saradnju sa opštinom Brod nastaviti i narednih godina - naveo je Makević.\nTakmičari će učestvovati u programu RTRS-a, koji će direktno prenositi ovaj najveći dječiji program u Evropi.\nMeđunarodno muzičko takmičenje "Ritam Evrope" održava se već 12 godina uz podršku ambasadora brojnih zemalja EU, Australije i Izraela.


U subotu vakcinacija u Inđiji i Beški bez zakazivanja - IndjijaCafe\nU subotu, 10. aprila, u periodu od 08.00 do 14.00 časova u Domu zdravlja u Inđiji i Mesnoj zajednici u Beški sprovešće se akcija vakcinacije stanovništva bez zakazivanja vakcinom Sinofarm(kineska vakcina) i AstraZeneka.\nOd strane Zavoda za javno zdravlje Sremska Mitrovica dobijeno je 500 doza, od toga 300 će se rasporediti u Inđiji a 200 u Beški, kao najvećim mestima na našoj teritoriji.\nDom zdravlja i Opština Inđija izvršili su sve neophodne pripreme za vakcinaciju. Obezbeđeni su lekarski timovi, volonterska služba i druge logističke potrebe za nesmetan proces vakcinacije.\nU narednom periodu očekuje se masovna vakcinacija u svim naseljenim mestima o čemu će građani biti blagovremeno obavešteni.\nOpština Inđija i Dom zdravlja su u potpunosti spremni za proces masovne vakcinacije u svim naseljenim mestima a od strane viših instanci zavisi kada će taj proces započeti.\nPrethodni tekstProlećno odnošenje kabastog smeća\nSledeći tekstRaspisan konkurs za studente


VARNICE NA ISTOKU: Kineski i japanski borbeni avioni igraju se “kukavice”\nVARNICE NA ISTOKU: Kineski i japanski borbeni avioni igraju se “kukavice”\nKina je danas poslala izviđačke avione u zonu Istočnog kineskog mora pošto su japanski avioni ušli u zonu zabrane leta i sprovode „opasne akcije“ tokom zajednickih japansko – ruskih vojnih vežbi, saopštilo je ministarstvo odbrane u Pekingu.\nKinesko ministarstvo objavilo je na svom sajtu da su japanski avioni ušli juče u zonu nad Istočnim kineskim morem, bez obzira na upozorenje „na zabranu leta“ koje je izdato pre tih vežbi, prenela je agencija Rojters.\n„Japanski vojni avioni su upali u vazdušni prostor, tokom vojne vežbe, bez dozvole i sproveli opasne akcije, što je ozbiljno kršenje međunarodnih zakona i standarda koji bi lako mogli da izazovu nesporazum i čak da dovelu do incidenta u vazduhu“, navodi se u saopštenju kineskog ministrstva.\nBritanska agencija navodi da je japansko ministarstvo odbrane ranije saopštilo da su kineski borbeni avioni leteli, na nekoliko desetina metara, od njihovih vojnih aviona nad Istočnim kineskim morem.\nPortparol japanskog ministarstva precizirao je da je kineski avion SU-27 juče leteo blizu japanskog OP-3C izviđačkog aviona nad vodama gde se zone protivvazdušne odbrane preklapaju.\nJoš jedan kineski avion SU-27 leteo je u blizini japanskog YS-11EB aviona u istom vazdušnom prostoru, da je jedan kineski avion leteo na oko 50 metara, a drugi na kao 30 metara od japanskih aviona, precizirao portparola japanskog ministarstva, dodala je agencija AFP.\nIncidenti su rezultat zategnutosti u odnosima između Japana i Kine zbog teritorijalnog spora i kontrole nad nizom nenaseljenih ostrva u Istocnkom kineskom moru.


Besplatni pregledi za sve sportiste u Užicu (VIDEO) - OGLASNA TABLA - INFO\n24 марта, 2021 24 марта, 2021 046\nPo osnovu ugovora koji je potpisan između Grada Užica, Zdravstvenog centra i Sportskog saveza Užice svi sportisti u našem gradu imaće mogućnost da dva puta godišnje besplatno obave kompletan zdravstveni pregled. Za nekoliko dana sa radom će početi ambulanta sportske medicine, u prostoru koji je užički Dom zdravlja opredelio za tu namenu. Prema rečima Ratka Trmčića, člana Gradskog veća zaduženog za društvene delatnosti, Užice je i jedini grad u Srbiji koji u tu svrhu izdvaja sredstva iz budžeta.\nRatko Trmčića, član Gradskog veća zadužen za društvene delatnosti i Dragiša Kuzmanović generalni sekretar Sportskog saveza Užice\n” Grad će i u narednom periodu ulagati u razvoj sporta, a sa namerom da podrži sve sportske klubove nedavno je izvršena i raspodela predviđenih budžetskih sredstava. Za 63 kluba opredeljena su sredstva u iznosu od 42 miliona i 750 hiljada dinara, a ukupno ove godine iz budžeta je za sport opredeljeno 53 miliona dinara. Za rad sportske ambulante Grad izdvaja pola miliona dinara”, podseća Trmčić.\nDragiša Kuzmanović, generalni sekretar Sportskog saveza Užice izrazio je veliku zahvalnost gradonačelnici i njenom timu, Zdravstvenom centru i Domu zdravlja Užice, što su, kako je istakao, prepoznali značaj ove usluge za oko 2000 sportista u našem gradu\n“Nekoliko decenija unazad Užice je prepoznatljivo po tome što ima svoju ambulantu sportske medicine. Zakon o sportu garantuje besplatan pregled svim sportistima do 14 godina starosti, a u Užicu je, zahvaljujući razumevanju gradskog rukovodstva, ta usluga od ove godine besplatna za sve sportiste koji su registrovani u Sportskom savezu Užice bez obzira na godine.”\nAmbulanta će, po Kuzmanovićevim rečima, početi sa radom kroz nekoliko dana, uprkos aktuelnoj teškoj situaciji usled pandemije kovida 19, jer veoma je važno da sportisti na adekvatan način budu pregledani, da treniraju i budu bezbedni:\n“Svedoci smo povreda i tragedija na terenima koji se događaju zbog neadekvatnih pregleda. Nadamo se da ćemo u budućnosti ovu ambulantu i adekvatno opremati kako bi obavljali sve neophodne preglede, u skladu sa Zakonom o sportu i scim pravilnicima za zdravstvenu zaštitu sportista.”\nPo osnovu ugovora sa Sportskim savezom preglede u ambulanti obavljaće doktor Dragan Radojević i to do povratka sa specijalizacije doktora Aleksandra Todorovića, koji će sredinom aprila meseca početi da radi u ovoj ambulanti. Pregledi će biti omogućeni i za sportiste iz okruga i regiona, koji će na osnovu cenovnika plaćati tu uslugu, a novac će biti korišćen za nabavku nove opreme jer je postojeća stara oko dve decenije.\n174 novozaražena virusom kovid-19 u Zlatiborskom okrugu


Izvor: HotSport.rs, 09.Maj.2021, 20:44\nGosti nisu uspeli da sačuvaju prednost! Aktuelni šampion Srbije je na stadionu ‘Rajko Mitić’ ugostio ekipu Zlatibora. Crvena zvezda je nakon preokreta slavila sa ubedljivih 6:1. Gosti koji će se naredne sezone preseliti u niži rang takmičenja su došli do prednosti u 26. minutu. Veoma lep pogodak delo je napadača Stefana Vukića. Zlatibor je uspeo […]\nThe post PREOKRET ZVEZDE I ŠEST GOLOVA U MREŽI ZLATIBORA: Stanković ubacio Ivanića, a on za tri minuta pokazao koliko znači ekipi! (VIDEO) appeared first on HotSport....\nCrveno-beli posle preokreta ubedljivo savladali Zlatibor - 6:1..Teško je porediti kvalitet između dvojice najboljih igrača Crvene zvezde Aleksandra Kataija i Mirka Ivanića, ali je večeras postalo kristalno jasno da kvaltiet igre srpskog šampiona ove sezone najviše zavisi od sjajnog veziste iz...


Beta 2. maja 2022. 12:45\nPredsednik Srpskog pokreta Dveri Boško Obradović ocenio je da je abdikacija na presto princa Petra Karadjordjevića državnički potez koji vodi računa o budućnosti monarhije u Srba.\nObradović je saopštio da povlačenje starijeg Karadjordjevića u korist mladjeg brata, koji se vratio u Srbiju, svedoči o nesebičnoj i državotvornoj svesti u najboljoj tradiciji Karadjordjevića.\n„Princ Filip je izuzetno pozitivna ličnost i primer za ponašanje jednog člana kraljevskog doma koji je omiljen u narodu. Njegov povratak u Srbiju obradovao je sve monarhiste, a njegova ženidba Srpkinjom i prvo kraljevsko venčanje u Srbiji posle toliko decenija oduševili su sve kojima je stalo do svetle prošlosti. Vrhunac je bilo rodjenje i krštenje prvog Karadjordjevića u otadžbini posle 100 godina, prinčevića Stefana“, naveo je predsednik Dveri.\nNaglasio je da s abdikacijom princa Petra u korist princa Filipa i rodjenjem Stefana Karadjordjevića u Srbiji, put je trasiran.\n„Učiniću sve da se u Narodnoj skupštini otvori javna rasprava na temu povratka monarhije, jer je došlo vreme da gradjani čuju da postoji i drugi oblik državnog uredjenja izuzev republikanskog. Takav oblik vladavine ima 15 najuspešnijih evropskih zemalja i ne vidim niti jedan jedini razlog zašto se Srbija ne bi vratila svojoj najboljoj istorijskoj tradiciji, prekinutoj za vreme komunizma“, istakao je Obradović.


Portal Sarajevo-RS.com - 'Buk promet' iz Bijeljine gradi vodovodnu i kanalizacionu infrastrukturu u Palama\n"Buk promet" iz Bijeljine gradi vodovodnu i kanalizacionu infrastrukturu u Palama\npetak, 12 Januar 2018 15:15\nNačelnik opštine Pale Boško Jugović potpisao je danas sa firmom "Buk promet" iz Bijeljine ugovor vrijedan više od milion KM o nastavku izgradnje vodovodne i kanalizacione infrastrukture na području ove opštine.\nUgovor je potpisan u okviru projekta "Vodovodna i kanalizaciona infrastruktura u Republici Srpskoj" - komponenta 2, gdje se na području opštine Pale nastavlja izgradnja infrastrukture iz sredstava kredita Evropske investicione banke (EIB).\nPrema njegovim riječima, potpisani ugovor odnosi sa na projekat za revetalizaciju vodovodne i kanalizacione mreže i izgradnja glavnog fekalnog kanalizacionog kolektora, koji će ulaziti u korito rijeke Miljacke i voditi na određeno mjesto gdje će u budućnosti biti izgrađen prečistač.\n"To je jedan izuzetan projekat koji takođe obuhvata i izgradnju vodovodnog dijela mreže Koran - Luke i sanaciji vodovoda vrelo "Prača". Ovo je druga faza kreditnog aranžama Evrpske investicione banke ukupne vrijednosti milion i 500.000 KM uključujući i PDV-a", rekao je Jugović novinarima.\nOn je dodao da su ugovorne klauzule takve da je rok za završetak radova godinu dana od dana uvođenja u posao.\n"Tako ćemo iskoristiti ovo vrijeme da još jednom detaljno pregledamo projektnu dokumentaciju i vidimo stanje na terenu i izvršimo pripremne radove", rekao je Jugović.\nPrema njegovim riječima, radovi bi trebali početi u aprilu ili maju čim uslovi budu dozvoljavali.\nPomoćnik ministra finansija i šef projekta Vodovoda i kanalizacija Republike Srpske Radmila Mihić rekla je da je opština Pale jedna od 26 opština koje participiraju u ovom projektu prethodnih pet godina.\nPrema njenim riječima, uspješno su završili prvu komponentu koja je bila oko milion i 300.000 KM, a da ova druga komponenta zajedno sa određenom opremom koju su prethodno nabavili Komunalnom preduzeću čini ukupne investicije u posljedne tri godine u vrijendosti od tri miliona KM za Vodovodnu i kanalizacionu infrastrukturu na području opštine Pale.\n"Ovo je velika i značajna investicija za stanovnike ovog područja. Ova kreditna linija je jedna od najpovoljnijih koje trenutno imamo na području BiH a radi se o kreditnom aranžmanu sa EIB gdje je 25 godna rok otplate, osam godina je grejs period, a kamatna stopa koji smo dosada plaćali bila je 1,9 odsto", ističe ona.\nDirektor preduzeća "Bik promet" iz Bijeljine Jovan Gajić rekao je da je ovo vrlo važan ugovor koji se odnosi na projekat koji je od velikog značaja za stanovništvo opštine Pale.\n"Radi o kolektoru koji je u dužini od 2.600 metara i na taj način će se riješiti da otpadne vode idu dalje od naselja s tim da će konačno riješenje biti kada se uradi prečistač", naveo je on.\nGajić dodaje da se takođe radi o tome da se uz fekalni korektor radi i pumpa stanica, radiće se i rekontrukcija pumpne stanice na Prači sa trafostanicom od 630 kilovolti.\n"Ovdje će se još raditi i na proširenju vodovodne mreže na Koran – Luke. Rok za izvođenje radova je godina dana, a naše preduzeće na ovim projektima je veoma iskusno, dosta radimo i ovo nam nije prvi projekat na Palama", navodi Gajić i dodaje da će sve biti završeno u roku.\nOn naglašava da imaju dobro saradnju sa opštinom Pale, te da će na ovom projektu angažovati oko 40 zaposlenih ljudi jer planiraju da završe prije jeseni.\nViše iz kategorije: « Iznajmio ski opremu na Jahorini i nije vratio Lučić: Nelegitimna i nezakonita borba Sindikalne organizacije Doma zdravlja Pale »


Fitek pokreće evropski portal za elektronsko fakturisanje InvoiceGate.com – Fitek\nMait Sooaru, direktor Grupe Fitek, izjavo je: „Učinili smo jednostavnim slanje i primanje elektronskih faktura za sve vrste poslovnih korisnika. Počinjemo u Estoniji, zatim prelazimo u druge baltičke države, a zatim u Severnu i Centralnu Evropu. Naš cilj je da pokrijemo veći deo Evrope u roku od godinu dana i ojačamo prepoznavanje InvoiceGate.com.“\nRazvoj ovog inovativnog okruženja je opsežan i usmeren je na širok spektar klijenata širom Evrope. Projekat je takođe priznat od strane Evropske unije i dobio je prestižni Kreditni aranžman finansiranja za povezivanje Evrope (Connecting Europe Facility – CEF), ključni instrument obezbeđivanja sredstava EU za promovisanje rasta, radnih mesta i konkurentnosti kroz ciljane investicije u infrastrukturu. Aplikacija Grupe Fitek je bila jedini uspešan projekat ovog tipa.\nCEF finansira projekte koji stvaraju nove veze u evropskim energetskim, transportnim i digitalnim mrežama. Njegov cilj je da evropsku privredu učini ekološki prihvatljivijom kroz različite vidove održivog transporta, brze širokopojasne veze i podršku obnovljivoj energiji u skladu sa strategijom Evropa 2020. godine.\nGrupa Fitek je kompanija za finansijska tehnološka rešenja koja posluje u Estoniji, Letoniji, Litvaniji, Velikoj Britaniji, Slovačkoj, Srbiji i Bosni i Hercegovini. Grupa Fitek je deo belgijskog preduzeća Unified Post. Grupa Fitek zapošljava 280 ljudi, a njen promet u 2018. godini je iznosio 21,5 miliona evra.


Partizan igra u Novom Pazaru za drugu ligašku pobedu! /SASTAV/\nPočetna stranicaFK PartizanPartizan igra u Novom Pazaru za drugu ligašku pobedu! /SASTAV/\nPartizan Video Materijal 5.8.20\nFudbaleri Partizana danas od 17 časova gostuju Novom Pazaru u meču 2. kola Superlige Srbije. Rotacija u timu crno-belih najveorvatnije neće da bude.\nNeki treneri kao što je Savo Milošević neće lako da odsutanu od svog principa da ne tumbaju mnogo sastav ekipe od meča do meča. Jasno je da kormilar Partizana ne voli rotacije, a promene slede samo u slučaju povreda ili kartona i tako da će Partizan u Novom Pazaru da izađe sa igračima koji su pobedili Napredak.\nU kombinaciji za tim nije povređeni Lazar Marković koji nastavlja lečenje kolena, a polako se na zahteve crno-belih navikava Maki Banjak i verovatno će da se nađe na klupi kao i vezista Denis Stojković, koji je od juče zvanično član kluba iz Humske, mada je od aprila sa ekipom u Zemunelu.\nPrelomio je trener crno-belih da ponovo među stativama bude bonus igrač Aleksandar Popović, a da kapiten Vladimir Stojković sedi na klupi. Ovo je razlog da ne bude “tumbanja” u polju i drugi mladi igrač je već standardni Filip Stevanović. Svoju šansu sa klupe čekaće strelac u Kruševcu Nikola Čolić, kao jedan od “džokera” Lazar Pavlović i iskusni Aleksandar Šćekić.\nProjetkovan sastav Partizana: Popović – Miletić, Ostojić, Vitas, Urošević – Zdjelar, Natho, Asano, Stevanović, Suma – Sadik.


NKKS: "Napadi iz Skupštine Srbije na dramske umetnike su opasni" | Media Start Info\nNKKS: „Napadi iz Skupštine Srbije na dramske umetnike su opasni“\n7. decembra 2020. 7. decembra 2020. autor Media Start Info\nAsocijacija Nezavisna kulturna scena Srbije (NKSS), Savez udruženja likovnih umetnika Srbije i Stanica Servis za savremeni ples izdali su saopštenje za javnost u kome najoštrije osuđuju neprimerene i opasne napade upućene iz Skupštine Srbije usmerene na dramske umetnice i umetnike, kojima se crtaju mete i preti im se proterivanjem iz zemlje.\n– Reći da je kultura danas u Srbiji na margini društva jeste patriotski čin i tačna dijagnoza, potrebna da bi stvari mogle da se menjaju na bolje, a odgovoriti na to vređanjem i pretnjama je znak slabosti vladajuće elite, ali nažalost i manir narodnog poslanika vladajuće koalicije Marka Atlagića, koji je već poznat javnosti po napadima i pretnjama na novinare, koje je nedavno iz skupštinske klupe nazivao “izdajničkim bitangama” – navodi se u sopštenju NKKS.\nKako dalje pišu u saopštenju problem nije samo verbalna agresija, neprimeren rečnik i nedostatak sposobnosti za komunikaciju, već i to što takav govor dolazi sa skupštinske govornice i ulazi u javni prostor sa mesta autoriteta i zato te napade ne treba shvatiti olako.\n– Takav način javnog blaćenja svih koji kritički govore nastavlja se na niz pretnji i napada na umetnike i radnike u kulturi od strane huligana koji upadaju na izložbe, televizija koje daju prostor ovakvim napadima, anonimnih portala koji sprovode “istrage”, a paralelno sa tim i od strane poslanika, pa i donedavnog ministra kulture. Tabloidi crtaju mete na čela filmskih reditelja i radnika, kao i svih neistomišljenika koji se usude da ukažu na zloupotrebe i greške u načinu na koji sistem funkcioniše. Cilj svih tih napada je da se izazove strah i autocenzura, da se spreči mogućnost da bilo koja slobodna kritička misao bude izgovorena ili na bilo koji način iskazana.\nU ovom zajedničkom saopštenju tri organizacije zahteva se reakcija predsednika Skupštine Srbije, premijerke, a posebno Ministarstva kulture i informisanja, jer kako na kraju navode, dužnost ovih institucija je da javno osude svaki govor mržnje u društvu, a pogotovo onaj koji se odnosi na umetnike i radnike u kulturi.\nTagovi govor mržnje, Skupština Srbije, umetnici\nPrethodna vestImpresivna biblioteka velikog pisca Umberta Eka\nSledeća vest“Život na crticu” Dejana Grujića: Priče iz naših života


Dve Flaming Blade ploče za pristupačniju Quantum Force seriju\nDve Flaming Blade ploče za pristupačniju Quantum Force seriju – Personal magazin\nOd samog početka, Foxconn Quantum Force serija se izdvojila kao ekskluzivna serija matičnih ploča namenjenih entuzijastima i overclockerima. U vreme kada je ekonomski rast usporen, mnogi potencijalni kupci pokušavaju pronaći…\nOd samog početka, Foxconn Quantum Force serija se izdvojila kao ekskluzivna serija matičnih ploča namenjenih entuzijastima i overclockerima. U vreme kada je ekonomski rast usporen, mnogi potencijalni kupci pokušavaju pronaći nešto jeftinije komponente. Ipak, to ne znači da se navike entuzijasta i overclockera menjaju, čak i kada razmišljaju o uštedama.\nZbog toga, Foxconn je pripremio dve nove QF ploče, Flaming Blade (FB) te Flaming Blade GTI (FB GTI) koje donose brojne napredne opcije za overclocking već ranije prikazane na QF pločama čime zadovoljavaju sve kriterijume entuzijasta, ovaj put uz nižu cenu. Bazirane na Intel® X58 čipsetu, FB i FB GTI, podržavaju nove Intel® Core™ i7 i i7 Extreme serije procesora, kao i 3-channel DDR3 memoriju.\nSa podrškom za Intel® Socket 1366 Core™ i7 procesore, FB i FB GTI omogućavaju iskorišćenje 8 threadova preko nove generacije HyperThreading tehnologije za maksimalne performanse u odgovarajućim multi-threaded aplikacijama. Za aplikacije koje nisu u mogućnosti da iskoriste HT, tu je Intel® Turbo Boost tehnologija preko koje dolazi do automatskog povećanja radne frekvencije procesora u situaciji kada barem jedno jezgro nije opterećeno.\nZahvaljujući integrisanom memorijskom kontroleru na procesoru, nižim latencijama i uklanjanjem FSB-a koji je predstavljao usko grlo, povećana je propusnost između jezgara procesora. Flaming Blade i Flaming Blade GTI ploče podržavaju 3-channel DDR3 memoriju sa frekvencijom do 1800MHz, uz podršku za do 12GB memorije preko 3 DIMM ležišta.\nKorisnici više ne trebaju birati između SLI™ i CrossFireX™ multi-GPU tehnologije pre kupovine; Flaming Blade sa 2* PCIe2.0 x16 ležišta podržava CrossFireX™ & SLI™ tehnologije čime pruža maksimalnu fleksibilnost za korisnika.\nUz veliki broj visoko kvalitetnih komponenti integrisanih na novim matičnim pločama, odnosno veliki broj kvalitetnih komponenti koje podržavaju ove ploče, Quantum Force dizajneri su kreirali najrobusniji PWM sistem do sada kako bi na pravi način odgovorili na sve zahteve overclockera i entuzijasta. Quantum Power omogućava kvalitetan prenos te vrhunsku stabilnost čak i pod najvećim opterećenjem.\nDve Flaming Blade ploče za pristupačniju Quantum Force seriju was last modified: March 26th, 2009 by Redakcija\nDvoboj kartica GTX 275 i HD 4890\nVodafone UK izabrao Ericsson za održavanje i operativnu podršku mreži


Rezultati Erdoganove posete uskoro će biti vidljivi – Radio Televizija Novi Pazar\nUgljanin čestitao Kurban Bajram\nJolović čestitao Bajram\nPut sredine obradovao decu iz Udruženja psihologa\nNove prostorije za predškolce u Selakovcu\nVatromet i sevdah za Kurban bajram\nRezultati Erdoganove posete uskoro će biti vidljivi\nOctober 12, 2017 Selma Ljajic 411 Views\nGlavni savetnik i portparol turskog predsednika Ibrahim Kalin izjavio je za “Blic” da je poseta Redžepa Tajipa Erdogana Srbiji protekla u izvanrednoj atmosferi i izrazio očekivanje da će njeni rezultati vrlo brzo postati vidljivi.\nKalin, za kojeg “Blic” navodi da je jedini političar ovlašćen da govori u ime turskog predsednika, ocenio je da se predsednik Srbije Aleksandar Vučić odlično pripremio za posetu turske delegacije i pokazao toplinu i gostoprimstvo, a kao veoma važnu činjenicu istakao je što su dva predsednika posetila Novi Pazar i srela se sa muslimanskom zajednicom.\nTo, kako je naglasio, pokazuje da se muslimanskoj zajednici u Srbiji poklanja pažnja.\n“Srbija se otvara prema svojim građanima, ali i prema svetu i Evropi. U tom kontekstu srpsko-turski odnosi dobiće novi implus”, rekao je Kalin.\nOn je dodao da se tokom posete turske delegacije razgovaralo i o pozivu na dijalog o Kosovu i poručio da Turska podržava i ohrabruje Vučića da nastavi razgovore Beograda i Prištine.\n“Takvi problemi iziskuju vreme, vođstvo, strpljenje, mudrost… i vidim to sa obe strane, srpske i kosovske”, rekao je Kalin za “Blic” i napomenuo da je reč o regionalnom pitanju koje je važno i za Srbiju i za region.\nPrema njegovim rečima, to proces između Beograda i Prištine, ali ako Turska nešto može da uradi – rado će to učiniti.\n“Potpuno podržavamo proces i nadamo se da će on koristiti obema zajednicama i celom regionu. Ako mi nešto možemo da uradimo da olakšamo ili ubrzamo, rado ćemo to uraditi”, rekao je Kalin.\nKao jedan od najvažnijih sporazuma koji su potpisani tokom posete turske delegacije Kalin je izdvojio ugovor koji sprečava dvostruko oporezivanje i poboljšava poslovnu okolinu za turske investitore.\n“To je podsticaj da se više investira u Srbiju”, rekao je on.\nDodao je da je i Turski tok ostvariv u budućnosti, ali je kao trenutno najvažnije izdvojio TANAP (transanadolijski), i TAP (transjadranski), koji su u fazi završetka.\nTANAP dolazi iz Azerbejdžana, a TAP ide do Evrope, precizirao je on i najavio da Turska planira prvi transfer gasa 2018. iz TANAP-a koji je, kako je rekao, veoma važan jer će dopremati gas iz centralne Azije u Tursku, a dalje u Evropu.\n“Bićemo srećni da budemo transportna država za energiju, što uključuje i Srbiju jer mislim da je u interesu Srbije da ima različite izvore energije”, rekao je Kalin.\nNa pitanje da li Srbija može da kombinuje vojnu neutralnost uz dobre odnose sa NATO i Rusima i na konstataciju da je Srbija kupila ruske “migove”, a Turska S-400 iako je članica NATO, Kalin kaže da je u današnjem svetu potrebno proširiti spoljnu politiku, a ne fokusirati se samo na jednog partnera.\n“Samo zato što smo deo NATO ili želimo u EU, ne znači da treba da imamo loše odnose sa Rusima. To je hladnoratovski mentalitet”, rekao je on i dodao da je kupovina sistema S-400 bila suverena odluka Turske.\nŠto se Srbije tiče, smatra, ona se kreće pravim putem time što ima dobre odnose sa Evropom, zapadnim blokom s jedne strane, i s Rusima s druge.\n“Ako želite politiku balansa, dobre odnose sa što više aktera da biste zaštitili svoje nacionalne interese, to zahteva otvoreni um i horizonte u spoljnoj politici”, poručio je Kalin.\nIzvori: Tanjug, Blic, RTV\n← Roditeljski dodatak za prvo dete biće 100.000 dinara\nMinistar prosvete “proteruje” grickalice iz školske užine →\nAugust 20, 2018 Katarina Radovic Comments Off on Ugljanin čestitao Kurban Bajram\nAugust 20, 2018 Katarina Radovic Comments Off on Jolović čestitao Bajram\nAugust 20, 2018 Nejla Habibovic Comments Off on Put sredine obradovao decu iz Udruženja psihologa\nAugust 20, 2018 Nejla Habibovic Comments Off on Nove prostorije za predškolce u Selakovcu


/ Izaberi grad / Bihać / Sudske tužbe blokiraju centre za rad u USK\nmojusk.ba18.10.2017. u 08:57\nCentrima za socijalni rad u općinama Unsko-sanskog kantona prijeti finansijska blokada zbog brojnih sudskih tužbi korisnika socijalne zaštite koje se odnose na neisplaćena socijalna dugovanja u proteklim godinama.\nNa ovo su upozorili gradonačelnici i načelnici Bihaća, Cazina, Bosanskog Petrovca, Bosanske Krupe i Bužima na zajedničkom sastanku posvećenom ovom problemu. Istaknuto je kako Vlada USK samo za neisplaćene naknade za trudničko i porodiljsko bolovanje duguje oko četiri miliona maraka, dok su ukupna socijalna dugovanja mnogo veća.\n“Kako se sredstva za socijalne naknade implementiraju preko centara za socijalni rad, koji su javne ustanove pod ingerencijom općinskih vlasti, finansijska blokada pogodiće i budžete gradova i općina”, istakao je gradonačelnik Bihaća Šuhret Fazlić.\nS ovog sastanka upućen je poziv kantonalnim vlastima da u što kraćem roku izmire dugovanja kako bi se izbjegle eventualne finansijske blokade, a naglašeno je kako je to i njihova zakonska obaveza.\nInače, dugovanja socijalnim kategorijama na području Unsko-sanskog kantona premašila su cifru od osam miliona maraka. Isplate pojedinim korisnicima socijalne pomoći kasne i po godinu dana, a jedan od velikih problema su i neplaćeni troškovi za boravak štićenika iz USK u specijaliziranim ustanovama koje se nalaze u drugim područjima Federacije BiH.\nDirektor Centra za socijalni rad u Bosanskom Petrovcu Senad Husetić kaže kako su zbog svega izloženi velikim pritiscima u svakodnevnom radu.\n“Korisnici socijalne pomoći neprestano kucaju na naša vrata i traže svoja zakonska prava, a mi smo nemoćni da im pomognemo. Mislim da je krajnje vrijeme da se ovom problemu pristupi s najvećom ozbiljnošću”, istakao je Husetić.\nU Ministarstvu zdravstva i socijalne politike USK ističu kako su ova dugovanja naslijeđena iz ranijeg perioda, te ističu kako je rješavanje ovog problema limitirano teškom ekonomskom i finansijskom situacijom.


Debata "Biram koga biram" u EU info centru.\nPostojeći izborni sistem u Srbiji ne odgovara potrebama društva i otežava da narodni poslanici zaista predstavljaju građane koji su ih izabrali, a ne stranke. Ali to je samo jedan od problema koji odlikuju politički sistem i društvo u Srbiji i nema garancija da bi puka promena izbornog sistema donela i kvalitativnu promenu nabolje, rečeno je debate koja je u organizaciji Nacionalne koalicije za decentralizaciju održana u EU info centru.\nDušan Spasojević, docent na Fakultetu političkih nauka, rekao je da izborni sistem jeste najvažnija dimenzija koja određuje ponašanje poslanika, ali ne i dovoljna da bi se sistem zaista promenio. On je ocenio da u postojećem proporcionalnom sistemu građani ni ne glasaju za pojedine poslanike, već za stranke i njihove programe.\n"Poslanik iz Niša nije poslanik iz Niša, nego poslanik iz grupe koja ga je kandidovala. Da imamo političke partije koje su se jasno definisale programski i ideološki, znali bismo šta možemo da očekujemo", rekao je Spasojević i nagasio da bi poslanici verovatno bili pod pritiskom i kontrolom.\nPavle Dimitrijević iz organizacije CRTA, rekao je da se, kada se ima u vidu kako deluju političke stranke u Srbiji, otvara pitanje da li uopšte izborni sistem može da bude neka vrsta leka.\n"Koji god sistem da postoji, ako je glavna potreba da se on zloupotrebi, on gubi smisao", rekao je Dimitrijević i primetio da oni koji sistem treba najviše da štite i unapređuju, rade sve da bi ga zloupotrebili.\nVIDEO: Pavle Dimitrijević o izbornom sistemu\nSve to na kraju, zaključuje Dimitrijević, rezultira padom interesovanja građana za politiku uopšte. S tim u vezi, podsetio je na istraživanje CRTA-e prema kome je tek osam do 15 odsto građana zainteresovano da se na bilo koji način angažuje u politici.\n"Tajvanski sistem": I dalje važi "jedan čovek - jedan glas", s tim što bi glasač mogao da glasa pozitivno ili negativno za nekoga. Tek kada se kod kandidata saberu plusevi i minusevi, pravi se spisak pobednika.\nOn je podsetio da je to problem sa kojim se suočavaju mnoge zemlje i da je praćen jačanjem desnice i populista. Ispričao je da se na dalekom Tajvanu nekoliko univerziteta udružilo da bi pronašlo način da se negativni trenodovi u demokratijama zaustave. Zaključili su da je potrebna potpuna promena demokratskog sistema i uvođenje "negativnog glasa".\nTo je prepoznato kao način, zaključio je, da se zaustavi rast desnice i populista koji predstavljaju opasnost po demokratiju, pošto više ne bi bilo presudno to što su glasači tih opcija disciplinovani, dok drugi, iako u većini i žestoko protiv takvih struja, razočarani ne izlaze na glasanje.\nNarodna poslanica opozicione "Dosta je bilo", Ana Stefanović, rekla je da je u politici iz entuzijazma, a ne interesa, ali da je malo njenih kolega koje tako razmišljaju. Kazala je da koristi društvene mreže kako bi bila u kontaktu sa biračima i da je odziv takav da ima problem prilikom selekcije velikog broja pitanja koje dobija. Ona je ocenila da prema sadašnjem izbornom sistemu čak 55 odsto građana zapravo nema predstavnika u skupštini.


IMA JEDAN TVRD ORAH U SREMU Šteta što srpski fudbal nema više Inđija... - MaxBet Sport\nFudbaleri Inđije slave gol protiv Crvene zvezde (Fotografije: Starsport)\nDa nije bilo pandemije koronavirusa, Inđiju bismo možda sledeće sezone gledali u rangu niže, ali četa Aleksandra Janjića to nije zaslužila po svemu prikazanom, pre svega protiv šampiona Crvene zvezde u 270 minuta igre.\nStara tradicionalna tamburaška pesma kaže “Ima jedan kućerak u Sremu”, ako bismo tu numeru preveli na fudbalske terenu u Srbiji naslov bi glasio “Ima jedan tvrd orah u Sremu”. Taj ‘oraj’ zove se Inđija, malo je falilo da Crvena zvezda na njemu “zube polomi”.\nZeleno-beli su ove sezone propisno namučili crveno-bele. Prvo još u septembru prošle godine kada je ovaj klub sa klupe predvodio Srđan Blagojević i na ‘Marakani’ vodio sa 1:0, a onda čudnim potezom golmana Miloja Prekovića, Zvezda stigla do preokreta. Inđija je Crvenu zvezdu saplela u februaru kada je ponovo vodila protiv šampiona Srbije, ali je El Fardu Ben doneo bod i spapsio tada Dejana Stankovića od prvog poraza na klupi najtrofejnijeg srpskog kluba.\nInđija je zube pokazala i u četvrtfinalu Kupa Srbije. Hrabro su igrali zeleno-beli, otvoreno, napadali i da je Čermelj realizovao jednu od tri sjajne šanse pred golom Мilana Borjana gledali bismo triler u Sremu. Crvena zvezda je sa dva brza gola Mirka Ivanića i El Fardua Bena povela sa 2:0 i trasirala put ka polufinalu Kupa.\nGužva u šesnaesterecu (Foto: Starsport)\nInđija se ni tada nije predavala, nadigravala se sa crveno-belima. Kao nagrada za hrabrost stigao je gol Jovanovića u 87. minutu, donevši neizvesnu završnicu koju navijači Crvene zvezde svakako nisu želeli. Zeleno-beli su ove sezone pokazali da se protiv ‘večitih’ ne mora igrati samo bunker, da nije zabranjeno izaći spuštenog garda i pokušati iznenadnim napadom favorizovanog rivala poslatu u nokdaun.\nSuperligi Srbije je potrebnije više hrabrih ekipa kao što je Inđija, narod ne voli kada se zglobni autobus parkira u kazenenom prostoru. Fudbal se igra za publiku, a publika voli golove. Bodovi su na papiru…\nTagovi:crvena zvezdaindijaSuperliga SrbijeTopTop2Top3\nNiže lige Srbijepre 58 minuta 1


Sava neživotno osiguranje - obaveštenje za klijente o skraćenom radnom vremenu ekspozitura - Sve o osiguranju\n20. marta 2020.\tVesti 530 Pregleda\nU cilju sprečavanja širenja infekcije izazvane virusom Korona COVID-19, brinući o zdravlju klijenata i zaposlenih, kompanija Sava neživotno osiguranje je donela odluku o skraćenom radnom vremenu svih poslovnih jedinica (ekspozitura i šaltera) na teritoriji Republike Srbije, za vreme trajanja vanrednog stanja.\nRadno vreme svih poslovnih jedinica za vreme vanrednog stanja je od 08.30 – 13.00 časova.\nSkraćenje radnog vremena neće imati uticaj na odvijanje redovnih poslovnih procesa, kao ni obaveza kompanije prema osiguranicima i drugim poslovnim partnerima.\nU cilju zaštite zdravlja, preporučeno je da se fizička komunikacija smanji na neophodnu meru, te da se komunikacija u narednom periodu odvija elektronskim i telefonskim putem.\nZaposleni Sava neživotnog osiguranja su na raspolaganju preko mejla i telefona, te će u najkraćem roku odgovoriti na sve zahteve klijenata.\nŠtetu je moguće prijaviti elektronski – sva potrebna dokumentacija i obrasci za prijavu šteta mogu se preuzeti sa linka: https://www.sava-osiguranje.rs/sr-rs/prijava-stete/ a popunjene obrasce treba poslati na sava.stete@sava-osiguranje.rs\nSve informacije se mogu ronaći na web sajtu ove kompanije.\nPrethodni tekst UNIQA osiguranje: Klijentima na raspolaganju online i telefonski servisi 24/7, zaposleni rade od kuće\nSledeći tekst Usluge Milenijum osiguranja dostupne on-line i telefonom


[es] - Posao - Zvuk (HITNO!)\nPosao - Zvuk (HITNO!)\n[es] :: IT berza poslova :: Arhiva IT berze poslova :: Posao - Zvuk (HITNO!)\nPosao - Zvuk (HITNO!) 22.11.2006. u 07:47 - pre 181 meseci\nHitno, hitno, potrebna osoba koja bi mogla da\nnapravi melodiju Otpisani,\nali tako da je odzuje pcele.\nImam vec neki .WAV zvuk pcele,\nali ako imate kvalitetniji, jos bolje!\nTrebalo bi u nekom sampleru (koliko sam upucen) da se od toga naprave note i da se odvira pesmica!!\nNe mora cela, vec nekoliko prepoznatljivih sekundi.\nU pitanju je melodija za kraci film na znacajnom skupu tako da bi ovaj posao bio i dobra referenca\nJako malo vremena je ostalo de zavrsetka projekta,\nstoga neka zainteresovani sto pre zovu na telefon 064/2830738!!!\nI salju mejl sa eventualnim dodatnim podacima ([email protected]),\n( + CV, prvensteveno za buducu saradnju)\nu ime studia MagicWand Solutions\nRegistrovani: 15 ( Java Beograd, Mirkonen, Joja82, calexx, vjova, sinpetrovic, bojanum, guja011, Nocni, Shadowed, Texas Instruments, Turmen, dooksy, tbenosic, nkrgovic )


Požarevljanke se pobedom vratile u igru za viši rang | Boom93\nRukometašice Požarevca su utakmicu počele u grču, još uvek pod utiskom prošlonedeljnog poraza u derbiju protiv ekipe ŽRK “Sloga” Petrovac, koji su izgubili i pored vođstva od 3 gola razlike, tako da su imale dosta tehničkih grešaka tokom prvog poluvremena. Zahvaljujući tome, rukometašice ŽRK “Mačva” su na samom startu utakmice povele sa 4:0 i 5:1, ali su ih gostujuće igračice uspele sustići i povesti, no ne i da naprave neku osetniju prednost, tako da su domaće rukometašice držale rezultatski priključak, i na odmor se otišlo sa samo golom prednosti za Požarevljanke.\nU nastavku susreta igračice ŽRK “Požarevac” su zaigrale opuštenije, smirenije, snažnije u odbrani i uspele da povećaju prednost na tri gola razlike, koje nisu ispuštale iz ruku do kraja susreta. Domaćin je samo u dva navrata uspeo da se približi na gol prednosti, ali je to bilo sve. Rukometašice Požarevca, uspele su da sigurnom igrom u završnici osiguraju ekipi ŽRK “Požareac” novu pobedu i nove bodove, koje ih vraćaju na treće mesto na tabeli.\nNarednog vikenda, u nedelju od 17.00 časova u SC Požarevac, rukometašice ŽRK “Požarevca” igraju još jedan derbi – protiv ekipe RK “Kučevo”, trenutno prvoplasirane ekipe, ekipe koja je jedina bez poraza u ligi.


Milorad Dodik, srpski član Predsjedništva BiH, rekao je da dokument Program reformi BiH nije nikakva tajna i da mnogi važni ljudi iz opozicije imaju taj dokument jer im ga je kako kaže on poslao.\nOn je to rekao danas u Banjaluci na skupu pod nazivom Dijaloška platforma: "Uloga obrazovanja u razvoju društvene kohezije", pišu Nezavisne.\nDodik je takođe rekao da činjenica da u Evropskoj uniji postoje zemlje koje ne daju saglasnost za njeno proširenje dovodi u pitanje opredjeljenje i politiku Evropske komisije da se nastavi sa tim procesom.\n"Mi te procedure ne donosimo, niti na njih možemo da utičemo, ali one su još nepoznate. Prijedlog Francuske govori o tome da treba mijenjati brzinu i taj proces učiniti reverzibilnim, što znači da možete da dođete do ulaska u EU i da jedna zemlja kaže morate se vratiti na početak", rekao je Dodik novinarima u Banjaluci, govoreći o tome koja su očekivanja od novog saziva Evropske komisije u pogledu evropske integracije balkanskih zemalja.\nPrema njegovim riječima, činjenice ukazuju da danas 16 od 28 zemalja članica EU ne bi moglo da prođe proceduru koju EU zahtijeva od kandidata za članstvo.\n"Mi smo došli do kraja tog procesa i prolazimo najžešću i najrigorozniju proceduru. Oni koji su ranije ušli u EU to nisu prolazili i danas ne mogu čak da ispune ono što EU traži od nas", kaže Dodik.\nOn je dodao da BiH treba da nastavi evropske integracije, ali da bi bilo dobro da bude analizirano koliko je to korisno i da kretanje na tom putu prilagodi svojim potrebama, a ne samo projekcijama i planovima koje joj nameću sa strane.\n"Zalažem se za to da Republika Srpska, Federacija BiH i zajednički nivo razviju kapacitete koji će više računa voditi o nama. Moraćemo da se više osposobimo za dijalog", rekao je Dodik.\nOn je ocijenio da će nova administracija EU biti suočena sa ozbiljnim unutrašnjim izazovima i da će Bregzit biti glavna tema prvih godina rada nove Evropske komisije.\nKomšić: BiH je u MAP-u / S radošću mogu konstatovati da se BiH nalazi u MAP-u\tInzko: Bujrum, neka me tuži


Perutnina Ptuj nastavlja sa jačanjem kapaciteta u Brezi – Haber.ba\nPerutnina Ptuj, distributivni centar - PR/Haber\nZahvaljujući prenosu znanja iz matičnog društva u Sloveniji te zahvaljujući potencijalu domaćeg tržišta u pogledu kadrova i pristupa strateškim sirovinama, obje kompanije uspješno odgovaraju na postavljene zahtjeve kako domaćeg tržišta i zakonodavstva tako i Evropske unije. Svaki proizvod koji izađe iz pogona vrhunskog je kvaliteta i sigurnosti, što potvrđuje da je i uz brojne administrativne prepreke moguće i u našoj zemlji proizvoditi po standardima EU.\nZvanično najuspješnija green field investicija u Bosni i Hercegovini, brezanska tvornica Perutnine Ptuj obilježava deset uspješnih godina svoga poslovanja. U ovom periodu ostvareni su značajni poslovni rezultati, kao i liderska pozicija na tržištu BiH. U tom pravcu i u nastojanju da dobije EU broj za fabriku Perutnina Ptuj BH doo Breza je realizovala i posljednju investiciju u savremeni centralni distributivni centar. Ovaj potez dodatno dobija na značaju kada se sagledaju tržišno-ekonomski aspekti, odnosno moguće opasnosti za naše tržište od globalnih proizvođača mesnih prerađevina kojima se naše tržište otvara nastojanjem BiH da pristupi Evropskoj Uniji. Evropske integracije nisu i ne smiju biti jednosmjerna ulica za domaću prehrambenu industriju koja će se naći na udaru konkurencije, prvenstveno s aspekta kvaliteta i sigurnosti koju zahtjeva uređeno tržište Europske unije. Kao ozbiljan prehrambeni proizvođač, EU porijekla, Perutnina je prepoznala potencijal od tržišta EU i svoje djelovanje usmjerila u pravcu zaštite svoje tržišne pozicije na tržištu BiH, kao i domaćeg tržišta u cjelini, a ujedno spremno dočekuje mogućnost izvoza prema zemljama EU…\nTeme:Breza, investicija, izdvojeno, Perutnina Ptuj, promo


Za mlade i žene u inovacionom preduzetništvu 330 miliona dinara - Novinari Online\nNaslovna Ekonomija Za mlade i žene u inovacionom preduzetništvu 330 miliona dinara\nZa mlade i žene u inovacionom preduzetništvu 330 miliona dinara\nVlada Srbije usvojila je Uredbu o otvaranju regionalnih inovacionih startap centara i za mlade preduzetnike izdvojila 220 miliona dinara, a posebnom uredbom za žene preduzetnice izdvojeno je 100 miliona dinara za 2019. godinu.\nDa mladi počnu preduzetnički da razmišljaju\nNa sednici koja je održana 6. marta usvojena je i Uredba o utvrđivanju Progama za promociju i popularizaciju inovacija i inovacionog preduzetništva za 2019. godinu, a kako se navodi u saopštenju, to će doprineti da građani, a posebno mladi razmišljaju na preduzetnički način.\n“Namera je da se informiše javnost, univerzitetska, akademska, naučno-istraživača i poslovna zajednica, a pre svega mladi o sistemskim merama koje sprovodi Vlada Srbije.”, navodi se u saopštenju.\nPodrška ženama u inovacionom preduzetništvu\nPosebnom uredbom uređena je podrška ženama u inovacionom preduzetništvu, a navodi se da je neohodno promeniti poslovni ambijent i obezbediti da žene u većoj meri budu osnivači, vlasnici ili deoničari privrednih subjekata.\nS obzirom na to da je neophodno promeniti poslovni ambijent i obezbediti da žene u većoj meri budu osnivači, vlasnici ili deoničari privrednih subjekata, Vlada Srbije je za ove namene izdvojila iz državne kase 100.000.000 dinara.\nPrethodni tekstKUDO zadovoljstvo: Hrana koja usrećuje kućne ljubimce\nSledeći tekstOdlučeno: 2021. godine se ukida pomeranje sata


Dnevni horoskop za ponedeljak 16. septembar - Glas Zaječara\nHome Zabava Horoskop Dnevni horoskop za ponedeljak 16. septembar\nNova sedmica je pred nama, budite bez brige – započinjemo je sa odličnom energijom, a ta energija će nas pratiti tokom cele nedelje.\nMesec i dalje u znaku Ovna, odlična energija za rad, uspeh, pa već posle prve jutarnje kafe krenite u radne pobede, uradite sve ono što se od vas očekuje, sve što ste sami sebi zacrtali. Bićete puni snage i samopouzdranja, komunikacija će biti na višem nivou, pa iskoristite to za sve važne razgovore, naročito sa onima od kojih vam poslovi zavise.\nOdličan je dan i za druženje, iskoristite ove poslednje sunčane dane da pobegnete iz kuće i dobro se zabavite.\nPrethodni tekstDanas pravi letnji dan: U Zaječaru sunčano i toplo\nNaredni tekstStanje na putevima: Danas se očekuje završatak radova na presvlačenju kolovoza Đerdap – Kladovo


U Beogradu je odmah najavljeno da će narednih godina biti angažovano još 1.000 komunalaca, a u prvi plan je odmah "isplivala" mogućnost da komunalci ubuduće neke zadatke obavljaju i u civilu.\nIpak, kako tvrde nadležni, to će se primenjivati samo u nekoliko situacija.\n- U pojedinačnim situacijama, kada je to neophodno, imaće mogućnost da, na osnovu ovlašćenja svog načelnika, obavljaju poslove u civilu - rekao je za RTS državni sekretar u Ministarstvu državne uprave i lokalne samouprave Ivan Bošnjak.\nTačno je poznato i kada...\n- To će biti moguće u situacijama kao što je "divlji" taksi prevoz ili neovlašćena prodaja van mesta za prodaju - dodao je Bošnjak.\nDakle, komunalci će moći "divlje" taksiste da hvataju i u civilu, baš kao što će bez uniforme moći da vrše inspekcije prodaje stvari po ulicama, na mestima gde to nije dozvoljeno.\nVesić: Uskoro ćemo imati više komunalnih milicajaca po celom gradu, a RADIĆE I U CIVILU


Ko je odgovoran za nasilje u vreme i posle mitinga „Kosovo je Srbija“?\nI dalje se mogu čuti ocene političara i posmatrača da su za nasilje u vreme i posle mitinga „Kosovo je Srbija“ odgovorni organizatori mitinga, a ne pripadnici MUP-a.\nPredsednik Političkog saveta Demokratske stranke Dragoljub Mićunović izjavio je da miting nije mogao biti sprečen jer su ga sa mnogo žara najavljivali Demokratska stranka Srbije, Srpska radikalna stranka i Socijalistička partija Srbije. Odgovornost za nasilje posle mitinga, ocenio je Mićunović, snose Vlad Srbije i partije koje su stale iza tog skupa i naveo da ostaje nejasno koji je deo vlade zaključio kako treba da se štite ambasade, s obzirom da diplomatska predstavništva nisu bila adekvatno obezbeđena. Govori na mitingu i molebanu bili su puni patetike i religiozno-nacionanog zanosa a bez pravih političkih poruka, rekao je Mićunović i najavio da bi DS mogla da raskine koaliciju sa DSS-om ako dođe do zahteva za vanredno stanje, ako se nastavi politika nasilja umesto dijaloga i ako se prekine svaka komunikacija sa Evropom.\nI član Predsedništva Liberalno demokratske partije Ivan Andrić smatra da su premijer Vojislav Koštunica i njegova Vlada odgovorni za nerede na ulicama Beograda. Ta partija predstavila je na konferenciji za medije fotografiju koja je slikana nekoliko minuta pre nego što je zapaljena ambasada SAD i koja potvrđuje da je policija bila upoznata sa kretanjem demonstranata i da su tu informaciju imali i predstavnici vlasti. I pored svega toga doneta je politička odluka da se zapali Ambasada i da se nanese šteta ostalim stranim predstavništvima, kaže se u saopštenju LDP.\nA ministar prosvete Srbije Zoran Lončar rekao je da su mirni i dostojanstveni protesti građana podrška Vladi i državnim institucijama da istraju i nastave politiku jasne i principijelne borbe za vraćanje Kosova u ustavno-pravni poredak Srbije. Verovatno da će različiti oblici građanskih protesti biti nastavljeni i u narednom periodu, rekao je ministar Lončar i založio se da budu dostojanstveni i mirni.\nPosle najoštrijih osuda u delu javnosti i traženja da se uputi hitan protest i zatraži izvinjenje Ruske federacije, na zahtev šefa diplomatije Vuka Jeremića ambasada Srbije u Rusiji uputila je protestno pismo uredniku ruske državne televizije povodom uvredljivih komentara koje je u emisiji "Vesti" izneo novinar te medijske kuće. Za Srbiju je apsolutno neprihvatljiv nastup novinara Konstantina Sjemina u kojem on upućuje uvrede, opravdava ubistvo demokratski izabranog premijera Zorana Đinđića i o njemu izriče uvredljiv komentar, saopštilo je Ministarstvo inostranih poslova.


Mjanmar: Demonstranti pozivaju na bolju saradnju u otporu\nTanjug 5. aprila 2021. 12:26\nJANGON – Demonstranti u Mjanmaru nastavili su sa protestima i zahtevima da se na vlast vrati vlada legalno izabrane premijerke Aung San Su Ći, pozivajući istovremeno istomišljenike da bolje sarađuju u otporu vojnoj hunti.\nIstovremeno, susedne države se pripremaju za razgovore o krizi u Mjanmaru.\nAktivisti tvrde da je hunta ubila još šest ljudi tokom proteklog vikenda kada su pripadnici policije i vojske nasilno intervenisali protiv demonstranata, preneo je Rojters.\nOd početka protesta protiv vojnog puča izvršenog 1. februara snage bezbednosti su ubile najmanje 564 ljudi, među kojima i 47 dece, a protivnici hunte izražavaju svoje nezadovoljstvo građanskom neposlušnošću, štrajkovima i kampanjom na društvenim mrežama.\nBrunej je kao predsedavajući Saveza zemalja jugoistočne Azije (ASEAN) danas podržao inicijativu za održavanje samita u Džakarti lidera 10 zemalja regiona o situaciji u Mjanmaru.\nIstovremeno pojačava se međunarodni pritisak na vojnu huntu da prestane sa smrtonosnim nasiljem.\nNeke države su uputile zahtev vojnim vlastima da odstupe s vlasti i oslobode sve zatvorenike, a druge su apelovale da se u što kraćem roku pokrene dijalog i organizuju novi izbori.\nBezbednosne snage su do sada zatvorile 2.667 ljudi, potvrdila je danas Asocijacija za političke zatvorenike, a hunta je tokom vikenda najavila hapšenja 60-ak poznatih javnih ličnosti zbog podstrekivanja na pobunu.


Uskoro počinju kursevi ruskog jezika - NTV Arena Bijeljina\nUskoro počinju kursevi ruskog jezika\nU Bijeljini će uskoro ponovo početi kursevi ruskog jezika u organizaciji Udruženja građana srpsko-ruske zajednice “Zavet”.\n“Sastanak sa zainteresovanim kandidatima održaće se u utorak, 9. februara, u Centru za kulturu `Semberija` u 18.00 časova”, rekao je Srni sekretar udruženja Slobodan Trifković.\nPlanirano je organizovanje kurseva za nivoe A1 i A2, u manjim grupama, u popodnevnim časovima. Časovi bi počeli od ponedjeljka, 15. februara.\nKursevi se organizuju prema programu i udžbenicima državnog Instituta “Puškin” u Moskvi, a po njihovom završetku kandidati mogu provjeriti svoje znanje polaganjem ispita u Ruskom domu u Beogradu i steći međunarodno priznati sertifikat.\nUdruženje “Zavet” organizuje kurseve ruskog jezika od 2009. godine, radi na oživljavanju veza srpskog i ruskog naroda, promovisanju srpske tradicije i kulture u Rusiji, te organizuje putovanja u Rusiju.\nTrifković je naveo da je zainteresovanost za učenje ruskog jezika velika, ali da je usljed pandemije virusa korona smanjen broj polaznika.\n“I pored takvih okolnosti, do sada smo održavali časove uz primjenu propisanih mjera, što je uključivalo i onlajn nastavu”, dodao je on.\nTags: bijeljina, ruski, ruski jezik, zavet\nZaplijenjeno 23.000 paklica cigareta – uhapšena dvojica Fočaka\nLopare: Usvojeni izvještaji o radu načelnika i Opštinske uprave


Povratak Medlin Olbrajt: Predsednica komiteta odbrane - za mešanje u tuđe poslove - 19.11.2021, Sputnik Srbija\nPovratak Medlin Olbrajt: Predsednica komiteta odbrane - za mešanje u tuđe poslove\nMedlin Olbrajt je simbol „klintonističke“, globalističke spoljne politike koja zagovara mešanje u tuđe poslove, humanitarne intervencije i ekstremno antirusku... 19.11.2021, Sputnik Srbija\nOvako politikolog Aleksandar Pavić za Sputnjik komentariše saopštenje Pentagona da je bivša američka državna sekretarka, 84. godišnja Medlin Olbrajt, položila zakletvu kao nova predsednica američkog Odbora za odbrambenu politiku. Ovaj odbor je spoljna savetodavna grupa bivših visokih zvaničnika za nacionalnu bezbednost koji, kako se navodi, „pružaju ministru odbrane i njegovom zameniku nezavisne savete i mišljenja u vezi sa pitanjima odbrambene politike kao odgovor na njihove specifične zadatke“.Olbrajtova na ovu poziciju dolazi godinu dana nakon što ju je Trampova administracija, zajedno sa drugim stručnjacima za nacionalnu bezbednost, uklonila iz savetodavnog komiteta. Prva je predsednica odbora otkako je ministar odbrane SAD Lojd Ostin pokrenuo reviziju savetodavnih komiteta Pentagona ranije ove godine.Povratak Medlin Olbrajt„Medlin Olbrajt je jedna od perjanica „klintonističke elite“ koja i dalje ima vlast nad američkom spoljnom politikom i očigledno je da se samo čekalo da Tramp bude sklonjen pa da oni ponovo preuzmu komandu. Iako ona neće biti na mestu na kome se odlučuje budući da je reč o savetodavnoj poziciji u domenu odbrambene politike, činjenica da je u pitanju ipak jedno vrlo ugledno i uticajno mesto govori o tome u kom pravcu će spoljna politika SAD ići, ali istovremeno pokazuje da cela ta takozvana vašingtonska liberalna elita nema nove, jake kadrove, nego se i dalje oslanjaju na stare, istrošene i kompromitovane kadrove“, smatra Pavić.Kako kaže, činjenica da nemaju nove ljude niti ideje govori o krahu američkog političkog establišmenta, koji pokušava da sa istim receptima jednopolarnog sveta nastavi u svetu koji je danas sve samo ne jednopolaran.I kolumnistkinja „Nedeljnika“ Ljiljana Smajlović ocenjuje da je u toku povratak ljudi koje je Donald Tramp smenjivao, pa je za predsednika Džoa Bajdena ovaj potez sa vraćanjem Olbrajtove, sa jedne strane, simbolična poruka o „povratku Amerike“.„To što ona ima 84 godine nema nikakve veze jer im je bitno da se kaže: „Mi smo se vratili“. Druga stvar koju nam ovaj potez govori je da se reinstalira ne samo deo kadrovske garniture tog vremena koje predsednik Bajden oličava, već je to povratak i u ideološkom smislu, odnosno to je poruka koja bi glasila - „to što smo radili poslednjih 30 ili 40 godina je dobro i tome ćemo se vratiti“. Naravno, kritičari tog stava Bajdenu će reći da je to što oličava Medlin Olbrajt zapravo razlog što se Amerika sada našla u situaciji da gubi na svom značaju u svetu, da je izgubila svoj unipolarni trenutak, da je upoprastila svoj trijumf u Hladnom ratu i da ona oličava sve ono što je pogrešno i loše u američkoj spoljnoj politici. Bajden to naravno ne može da razume jer on oličava to isto“, kaže naša sagovornica.Zabrinjavajući smer spoljne politike SADBivša američka državna sekretarka će, podsećaju sagovornici Sputnjika, biti trajno obeležena ne samo zbog svoje uloge u bombardovanju SR Jugoslavije, već i zbog svog surovog komentara da je „nametanja sankcija Iraku bilo vredno života pola miliona iračke dece“.„Ona je, na neki način, bila preteča Trampove politike „Amerika na prvom mestu“, jer je najkraće definisala tu istu stvar da je Amerika, navodno, nezamenjiva nacija, da „ona stoji na uzvisini u odnosu na druge i tako vidi mnogo dalje od drugih nacija“. To je, naravno, glupost, ali govori o jednom dubokom nacionalizmu u spoljnopolitičkim odnosima koji je promovisao i sam bivši predsednik Donald Tramp, ali se on, za razliku od Olbrajtove, nije pretvarao da je to nešto drugo“, ističe novinarka.Ljiljana Smajlović ne veruje da će Olbrajtova imati veliki uticaj na ono što će se dešavati, niti da će moći da promeni smer američke spoljne politike jer je, kako navodi, pre svega reč o njenom simboličnom povratku. Međutim, kaže, taj smer američke spoljne politike je bio dovoljno zabrinjavajući i pre ovog imenovanja. Šta ovo znači za SrbijuNa pitanje šta povratak bivše američke državne sekretarke na mesto savetnika ministra odbrane znači za Srbiju i Balkan, Aleksandar Pavić kaže da je za nas to dobro kako niko više ne bi imao nikakvih iluzija kada je reč o američkoj politici prema ovim prostorima:„Mi smo već videli povratak tih starih, „klintonističkih“ kadrova koji se opet bave nama, poput Gabrijela Eskobara i Dereka Šolea. Vraća se ta ekipa i ta retorika, opet je antisrpski pristup, opet je samo Dodik kriv za sve što se dešava u BiH i opet je Srbija ta na koju treba izvršiti pritisak. U tom smislu ako je iko imao ikakvu lažnu nadu da će stvari biti drugačije sa dolaskom ove administracije, sama pojava i „povampirenje“ Medlin Olbrajt bi trebalo da ih otrezni.“Ipak, zaključuje Pavić, ona ne može biti opasna kao što je bila 90-ih godina jer niti je više na funkciji na kojoj je bila nekada, niti su Amerika i Srbija onakve kakve su tada bile.„Dok je Olbrajtova bila na čelu Stejt departmenta u Kremlju je bio Jeljcin, a Rusija je bila na kolenima. Danas je situacija bitno drugačija, jer dok se ona bude useljavala u svoj novi kabinet, predsednik Srbije sedeće sa Putinom. U tom smislu iako će Olbrajtova verovatno biti sklona nekim iracionalnim potezima u tom nostalgičnom traganju za zauvek izgubljenom moći i veličinom, Srbija sada ima na svojoj strani jaku Rusiju, a ima i vrlo solidnog saveznika u Kini. Sa Olbrajtovom ili bez nje stvari su se ovde i inače vraćale na vreme devedesetih godina prošlog veka, ali su saveznici i instrumenti koji su nam na raspolaganju danas mnogo jači“, kaže naš sagovornik.Medlin Olbrajt bila je jedan od najvećih zagovornika bombardovanja Jugoslavije i nezavisnosti Kosova. Rečima „Odvratni Srbi“, prokomentarisala je fotografiju žrtava NATO bombardovanja 1999. godine, koju su joj pokazali aktivisti češkog udruženja “Praško proleće”.\nrusija, srbija, džo bajden, medlin olbrajt, sad, svet, svet – politika\nMedlin Olbrajt je simbol „klintonističke“, globalističke spoljne politike koja zagovara mešanje u tuđe poslove, humanitarne intervencije i ekstremno antirusku, sve više antikinesku i naravno – antisrpsku politiku. Zato je njeno vraćanje na političku scenu simbolički važno, ali je i pokazatelj onoga što se može očekivati od ove administracije.\nOvako politikolog Aleksandar Pavić za Sputnjik komentariše saopštenje Pentagona da je bivša američka državna sekretarka, 84. godišnja Medlin Olbrajt, položila zakletvu kao nova predsednica američkog Odbora za odbrambenu politiku. Ovaj odbor je spoljna savetodavna grupa bivših visokih zvaničnika za nacionalnu bezbednost koji, kako se navodi, „pružaju ministru odbrane i njegovom zameniku nezavisne savete i mišljenja u vezi sa pitanjima odbrambene politike kao odgovor na njihove specifične zadatke“.\nOlbrajtova na ovu poziciju dolazi godinu dana nakon što ju je Trampova administracija, zajedno sa drugim stručnjacima za nacionalnu bezbednost, uklonila iz savetodavnog komiteta. Prva je predsednica odbora otkako je ministar odbrane SAD Lojd Ostin pokrenuo reviziju savetodavnih komiteta Pentagona ranije ove godine.\nPovratak Medlin Olbrajt\n„Medlin Olbrajt je jedna od perjanica „klintonističke elite“ koja i dalje ima vlast nad američkom spoljnom politikom i očigledno je da se samo čekalo da Tramp bude sklonjen pa da oni ponovo preuzmu komandu. Iako ona neće biti na mestu na kome se odlučuje budući da je reč o savetodavnoj poziciji u domenu odbrambene politike, činjenica da je u pitanju ipak jedno vrlo ugledno i uticajno mesto govori o tome u kom pravcu će spoljna politika SAD ići, ali istovremeno pokazuje da cela ta takozvana vašingtonska liberalna elita nema nove, jake kadrove, nego se i dalje oslanjaju na stare, istrošene i kompromitovane kadrove“, smatra Pavić.\nKako kaže, činjenica da nemaju nove ljude niti ideje govori o krahu američkog političkog establišmenta, koji pokušava da sa istim receptima jednopolarnog sveta nastavi u svetu koji je danas sve samo ne jednopolaran.\nI kolumnistkinja „Nedeljnika“ Ljiljana Smajlović ocenjuje da je u toku povratak ljudi koje je Donald Tramp smenjivao, pa je za predsednika Džoa Bajdena ovaj potez sa vraćanjem Olbrajtove, sa jedne strane, simbolična poruka o „povratku Amerike“.\n„To što ona ima 84 godine nema nikakve veze jer im je bitno da se kaže: „Mi smo se vratili“. Druga stvar koju nam ovaj potez govori je da se reinstalira ne samo deo kadrovske garniture tog vremena koje predsednik Bajden oličava, već je to povratak i u ideološkom smislu, odnosno to je poruka koja bi glasila - „to što smo radili poslednjih 30 ili 40 godina je dobro i tome ćemo se vratiti“. Naravno, kritičari tog stava Bajdenu će reći da je to što oličava Medlin Olbrajt zapravo razlog što se Amerika sada našla u situaciji da gubi na svom značaju u svetu, da je izgubila svoj unipolarni trenutak, da je upoprastila svoj trijumf u Hladnom ratu i da ona oličava sve ono što je pogrešno i loše u američkoj spoljnoj politici. Bajden to naravno ne može da razume jer on oličava to isto“, kaže naša sagovornica.\nZabrinjavajući smer spoljne politike SAD\nBivša američka državna sekretarka će, podsećaju sagovornici Sputnjika, biti trajno obeležena ne samo zbog svoje uloge u bombardovanju SR Jugoslavije, već i zbog svog surovog komentara da je „nametanja sankcija Iraku bilo vredno života pola miliona iračke dece“.\n„Ona je, na neki način, bila preteča Trampove politike „Amerika na prvom mestu“, jer je najkraće definisala tu istu stvar da je Amerika, navodno, nezamenjiva nacija, da „ona stoji na uzvisini u odnosu na druge i tako vidi mnogo dalje od drugih nacija“. To je, naravno, glupost, ali govori o jednom dubokom nacionalizmu u spoljnopolitičkim odnosima koji je promovisao i sam bivši predsednik Donald Tramp, ali se on, za razliku od Olbrajtove, nije pretvarao da je to nešto drugo“, ističe novinarka.\nLjiljana Smajlović ne veruje da će Olbrajtova imati veliki uticaj na ono što će se dešavati, niti da će moći da promeni smer američke spoljne politike jer je, kako navodi, pre svega reč o njenom simboličnom povratku. Međutim, kaže, taj smer američke spoljne politike je bio dovoljno zabrinjavajući i pre ovog imenovanja.\n„Taj smer je – „učinićemo sve što možemo da sprečimo opadanje moći Sjedinjenih Američkih Država i to znači da ćemo na svaki način sprečavati, zaustavljati i obuzdavati jačanje i Rusije i Kine.To je nešto što duboko zabrinjava jer tu formulu „mi smo demokrate, a oni su autoritarci pa je to dovoljan razlog da nam se druge zemlje pridruže u novom Hladnom ratu protiv Rusije i Kine“ smatram jako opasnom po mir u svetu. Ovo, dakle, nije upliv Medlin Olbrajt, već je to Bajdenova politika obuzdavanja Kine koja je kopija obuzdavanja Sovjetskog Saveza iz pedesetih godina prošlog veka i jednako je zabrinjavajuća kao što je bio Hladni rat između Amerike i komunizma“, upozorava kolumnistkinja „Nedeljnika“.\nŠta ovo znači za Srbiju\nNa pitanje šta povratak bivše američke državne sekretarke na mesto savetnika ministra odbrane znači za Srbiju i Balkan, Aleksandar Pavić kaže da je za nas to dobro kako niko više ne bi imao nikakvih iluzija kada je reč o američkoj politici prema ovim prostorima:\n„Mi smo već videli povratak tih starih, „klintonističkih“ kadrova koji se opet bave nama, poput Gabrijela Eskobara i Dereka Šolea. Vraća se ta ekipa i ta retorika, opet je antisrpski pristup, opet je samo Dodik kriv za sve što se dešava u BiH i opet je Srbija ta na koju treba izvršiti pritisak. U tom smislu ako je iko imao ikakvu lažnu nadu da će stvari biti drugačije sa dolaskom ove administracije, sama pojava i „povampirenje“ Medlin Olbrajt bi trebalo da ih otrezni.“\nIpak, zaključuje Pavić, ona ne može biti opasna kao što je bila 90-ih godina jer niti je više na funkciji na kojoj je bila nekada, niti su Amerika i Srbija onakve kakve su tada bile.\n„Dok je Olbrajtova bila na čelu Stejt departmenta u Kremlju je bio Jeljcin, a Rusija je bila na kolenima. Danas je situacija bitno drugačija, jer dok se ona bude useljavala u svoj novi kabinet, predsednik Srbije sedeće sa Putinom. U tom smislu iako će Olbrajtova verovatno biti sklona nekim iracionalnim potezima u tom nostalgičnom traganju za zauvek izgubljenom moći i veličinom, Srbija sada ima na svojoj strani jaku Rusiju, a ima i vrlo solidnog saveznika u Kini. Sa Olbrajtovom ili bez nje stvari su se ovde i inače vraćale na vreme devedesetih godina prošlog veka, ali su saveznici i instrumenti koji su nam na raspolaganju danas mnogo jači“, kaže naš sagovornik.\nMedlin Olbrajt bila je jedan od najvećih zagovornika bombardovanja Jugoslavije i nezavisnosti Kosova. Rečima „Odvratni Srbi“, prokomentarisala je fotografiju žrtava NATO bombardovanja 1999. godine, koju su joj pokazali aktivisti češkog udruženja “Praško proleće”.\nPovratak Medlin Olbrajt među „odvratne Srbe”: Kako je govorila prijateljica Albanaca /video/\n15 Decembar 2020, 11:30


Petrović: Penzije mogu da se povećaju u 2019. za oko šest odsto - Nova ekonomija\nPetrović: Penzije mogu da se povećaju...\nPavle Petrović FOTO:N1\nPredsednik Fiskalnog saveta Pavle Petrović ocenio je da prostor za povećanje penzija u 2019. godini iznosi oko šest odsto.\n"To je orijentaciona cifra i to je ono što privreda Srbije može da podnese. Naravno, u septembru će se videti precizniji podaci", naveo je Petrović.\n"Koliko će biti novca zavisiće od rasta neše privrede. Dobra vest je da su penzije svedene na 10-11 odsto BDP- a za penzije i oko 8 odsto BDP-a za plate u javnom sektoru", kazao je prvi čovek Fiskalnog saveta.\n"Naš privreda sporije raste nego uporedive zemlje centralne i istočne Evrope. Ako bismo primenjivali reforme na putu ka EU onda bi bilo nešto više novca za povećanja plata i penzija", naveo je Petrović.\n24.10.2018. u 08:06\nBlic: Država razmatra model za odlazak u penzij...


Vesnić – Tara kao trening pred Ilirsku Bistricu - Automagazin\nLokalni heroj i jedan od najboljih automobilista Srbije, nastup na Tari će iskoristiti i kao trening pred nastup u Sloveniji, na trci Šampionata Evrope na brdskim stazama, GHD Ilirska Bistrica.\n„Propustiti nastup pred domaćom publikom na Tari, za mene bi bilo neka vrsta svetogrđa. Privilegija je voziti pred tolikim brojem ljudi koji prate automobilizam i koji dobro znaju ko i koliko vredi u ovom sportu. Ovom prilikom pozivam sve moje kolege da u što većem broju dođu da se toj vernoj publici odužimo na pravi način.“ – izjavio je Vesnić – „Moj tim i ja smo kao i uvek maksimalno pripremljeni i motivisani da opravdamo ulogu favorita. Najavljen je dolazak nekoliko ozbiljnih vozila i vozača kojima su brdske trke uža specijalnost čime je izazov još veći. Mene kao i uvek interesuje samo prvo mesto. Srčanošću i poznavanjem staze pokušaću da nadoknadim neki eventualni tehnički hendikep u odnosu na konkurenciju a novi rekord staze je već sada imperativ.“\nEkipa ASK Sport Auto Vesnić neće imati previše vremena za odmor jer samo sedam dana nakon trke na Tari, Mikica nastupa na jednoj od najpoznatijih brdskih trka u Evropi, Ilirska Bistrica u Sloveniji. Vesniću će ovo biti treći nastup na ovom prestižnom takmičenju – „Moja želja je da pomeram granice i da na svakom takmičenju postignem još bolje vreme. U Sloveniji konkretno najviše se nadam duelu sa super brzim Markom Andreasom sa odličnim Audijem A4 STW. Nažalost, kako je Austrijanac pre nekoliko trka imao peh i izletanje sa staze, nisam siguran da li će startovati, ali jake konkurencije iz cele Evrope neće manjkati. Posebno mi je drago što ću nastupiti na trci zajedno sa Dušanom Borkovićem i nadam se da će on upravo u Sloveniji „overiti“ zasluženu titulu Šampiona Evrope kako bih mu među prvima čestitao na uspehu. Siguran sam da ćemo zajedno osvetlati obraz srpskog automobilizma na ovoj evropskoj trci ali i na još dosta takmičenja u budućnosti.“ – poručio je Vesnić.\nVesnića do kraja sezone 2012 očekuje gust raspored trka. Nakon Tare i Ilirske Bistrice tim se vraća u Srbiju gde je za 10 septembar na Batajnici zakazana treća trka regionalnog FIA KUP-a Bezbednost na putevima. Ponovni izlet na brdske staze, Mikica planira 23. septembra u Crnoj Gori, tačnije na takmičenju koje se vozi u Kotoru, gde će na megdan izaći domaćim takmičarima. Sezonu privodi kraju, nadajmo se uspešno, 30 septembra na kružnoj trci u Banja Luci.


Ambasadorka Ukrajine, njena ekselencija, Oksana Oleksandrivna – Slusarenko posjetila Upravu za javne nabavke, 17. januar 2013. godine\nU cilju obezbjeđenja preduslova za uspostavljanje i razvoj saradnje u oblasti javnih nabavki između institucija Ukrajine i Crne Gore kao i ukrajinskih i crnogorskih privrednih subjekata, Upravu za javne nabavke, posjetila je njena ekselencija, ambasadorka Oksana Oleksandrivna – Slusarenko.\nAmbasadorka Ukrajine izrazila je zainteresovanost za oblast javnih nabavki u Crnoj Gori i izrazili želju za bližim upoznavanjem sa zakonskim mogućnostima i procedurama za učešće ukrajinskih firmi na tenderima koji se raspisuju i objavljuju u Crnoj Gori.\nOvo se naročito odnosi na mogućnost učešća na tenderima u oblasti električne energije uključujući alternativne izvore energije, vodoprivrednih djelatnosti, javnih nabavki poljoprivrednih proizvoda, oblasti zaštite životne sredine, ljekova, javne infrastrukture, metalske industrije i dr.\nDirektor Uprave za javne nabavke Dr Mersad Mujević upoznao je Ambasadorku Slusarenko sa mogućnostima koje pruža crnogorski Zakon o javnim nabavkama za učestvovanje stranih firmi u postupcima javnih nabavki u Crnoj Gori. Tom prilikom je posebno apostrofirano da crnogorski zakon ne poznaje preferencijalni tretman u javnim nabavkama, odnosno da je po crnogorskom zakonu dozvoljeno svakom stranom privrednom subjektu da, pod istim uslovima kao i domaći subjekti, podnese ponudu i učestvuje u postupcima javnih nabavki u Crnoj Gori.\nAmbasadorka Oleksandrivna – Slusarenko i direktor Mujević\nStrateška odluka Crne Gore je dobijanje punog članstva u EU. Uzimajući to u obzir, naša zemlja preduzima aktivnosti u cilju harmonizacije našeg zakonodavstva i podzakonskih akata sa zakonodavdstvom EU. Uprava za javne nabavke je aktivno uključena u dio harmonizacije našeg nacionalnog zakonodavstva iz oblasti javnih nabavki sa relevantnim Direktivama EU , kao i proces prihvatanja evropskih standarda o radu u ovoj oblasti. Mi neprekidno radimo na osiguranju egikasnosti, racionalnosti i transparentnosti u toku postupaka dodjele ugovora javnih nabavki i na podsticanju konkurencije, saradnja sa Ukrajinskin privrednih sistemima će sigurno ojačati ovaj segment i podići nivo robne i druge razmjene na viši nivo, zaključio je Dr Mersad Mujević.\nAmbasadorka je predložila da će u nastavku saradnje inicirati uspostavljanje direktnih komunikacija između relevantnih institucija za javne nabavke Ukrajine i Crne Gore, izraženo je obostrano zadovoljstvo kada je u pitanju funkcionisanje sistema javnih nabavki u Crnoj Gori kao i za aktivnosti koje treba očekivati u nastupajućem periodu.\nDogovorena je brzo potpisivanje Protokola o saradnji institucija za javne nabavke Ukrajine i Crne Gore, koja će značiti jaču afirmaciju privrednih potencijala dvije zemlje, razmjenu informacija na polju javnih nabavki te iskustva Ukrajine naročito kada su u pitanju koncesije i privatno javno partnerstvo.\nPR Služa Uprave za javne nabavke


Trivićeva posjetila Predstavništvo RS u Solunu | Banjaluka.net\nTrivićeva posjetila Predstavništvo RS u Solunu\nU okviru manifestacije “Dani kulture Republike Srpske u Solunu”, ministar prosvjete i kulture Natalija Trivić posjetila je danas Predstavništvo Republike Srpske u Solunu, gdje je zajedno sa šefom Predstavništva Republike Srpske u Grčkoj Jelenom Jovanović Athanasiou održala više sastanaka.\nTrivićeva je razgovarala sa počasnim predstavnikom Hilandara jerejem Aleksandrom Pavlovićem o kulturnoj saradnji Republike Srpske i Grčke, koja se odnosi na edukativne programe učenja srpskog jezika u Solunu uz podršku manastira Hilandar.\n“Učenje srpskog jezika u dijaspori dio je aktivnosti koje su uokvirene u Povelji o srpskom kulturnom prostoru, dakle, prostoru koji ne poznaje geografske i političke granice, već je to prostor gdje su Srbi živjeli, gdje žive i gdje će živjeti”, istakla je Trivićeva.\n“Veoma je važno učenje srpskog jezika za učenike osnovnih i srednjih škola u Solunu, ali i svih onih koji zbog daljeg obrazovanja i privredne saradnje imaju potrebu za poznavanjem srpskog jezika”, naglasio je jerej Aleksandar Pavlović.\nRazgovarano je i o programu Fondacije “Teofilos“” koja djeluje pod pokroviteljstvom manastira Hilandar a koja podržava brojne aktivnosti s ciljem pomoći višečlanim porodicama u koje, prema prijedlogu jereja Aleksandra Pavlovića, treba uključiti Republiku Srpsku koja je uvijek imala neraskidive veze sa grčkim narodom.\nMinistarka Trivić razgovarala je i sa načelnikom za kulturu i turizam regije Centralna Makedonija u Grčkoj Leonidasom Candisem. Na sastanku je ukazano na važnost saradnje, kao što je ovogodišnje učešće Republike Srpske na Međunarodnom sajmu knjiga u Solunu.\n“Dani kulture Republike Srpske u Solunu” organizuju se prvi put ove godine s ciljem da se grčkoj publici predstavi kultura Republike Srpske i savremeni izraz naše umjetnosti, saopšteno je iz Ministarstva prosvjete i kulture RS.\nDječije pozorište Republike Srpske izvešće sutra predstavu “Odisej – san o povratku”. Riječ je o predstavi o jednom od najljepših mitova Grčke.\nOtvaranje štanda Republike Srpske na Međunarodnom sajmu knjiga u Solunu 10. maja je centralni događaj “Dana kulture Republike Srpske u Solunu”, u okviru kojeg će Narodna i univerzitetska biblioteka Republike Srpske predstaviti kompletno izdavaštvo Republike Srpske.\nMuzej savremene umjetnosti Republike Srpske predstaviće se 10. maja izložbom “Realno, Simbolično, Imaginarno”. Riječ je o radovima fotografa Drage Vejnovića, Nenada Maleševića i Tajane Dedić Starović koji predstavljaju savremenu fotografiju nastalu na prostoru Republike Srpske.\nPredviđeno je takođe predavanje profesora dr Borivoja Miloševića “Srbi i Grci u novijoj istoriji”, koje se odnosi na veze i uticaje između Srba i Grka koji sežu duboko u istoriju, o tome koliko su složeni i prevazilaze proste političko-diplomatske veze jer se ogledaju i u oblastima kulture, umjetnosti i religije.


14.09.2021 / 19:59 Politika - Susret u Tirani\nPredsjedavajući Vijeća ministara Zoran Tegeltija smatra da bi bilo bolje da Njemačka bude i dalje nosilac Berlinskog procesa i nakon izbora novog kancelara, iako on ne može ići bez EU.\nTegeltija je rekao da nakon odlaska njemačkog kancelara Angele Merkel, koja je bila nosilac Berlinskog procesa, postoje različita razmišljanja i viđenja kako i ko da bude njegov nosilac.\n- Često procesi zavise upravo od pojedinaca koji su najveći zagovornici. Јedno od mogućih rješenja je da novi kancelar Njemačke bude takođe isto posvećen ovom procesu kao Merkel ili da se izabere model da se to prenese na Evropsku komisiju. Јa stojim na stanovištu da bi bilo bolje da Njemačka bude i dalje nosilac tog procesa, iako on ne može ići bez EU - rekao je Tegeltija nakon razgovora sa Merkel, koja se u Tirani sastala sa liderima zemalja zapadnog Balkana.\nOn je istakao da je odluka Merkel da okupi lidere na jednom mjestu poruka da je Balkan bio i ostao u fokusu njenog interesovanja.\nTegeltija je prenio da je Merkel otvoreno rekla da je i dalje opredijeljena da traži rješenje da Berlinski proces bude nastavljen i intenziviran.\nOn je ocijenio da je ovo dobra poruka i da je danas ocijenjeno da je ovo bio evropski susret na zapadnom Balkanu.\n- Berlinski proces jeste počeo davno, 2014. godine, bilo je pomaka u tom procesu, ali tek je prošle godine taj proces dobio svoju institucionalnu moć usvajanjem Ekonomsko-investicionog plana za zapadni Balkan koji ima veliku finansijsku podršku i rezultati toga tek treba da se vide - rekao je Tegeltija novinarima.\nOdgovarajući na pitanje da li je tokom bilateralnog susreta sa Merkel razgovarano o "trusnoj" političkoj situaciji u BiH s obzirom na činjenicu da je u BiH njemački diplomata Kristijan Šmit koga pola BiH priznaje za visokog predstavnika, Tegeltija je rekao da Merkel izuzetno dobro informisana o svim problemima.\nTegeltija je rekao da su najvažnija pitanja koja su tretirana u bilateralnim razgovorima bile pozicija Šmita i Izborni zakon u BiH i dodao da su to dva pitanja o kojima ne postoji saglasnost.\n- Mi koji dolazimo iz Republike Srpske smatramo da Šmit nije izabran u odgovarajućoj proceduri. I dalje smatramo da treba iskoristiti sve mogućnosti da Šmit dobije adekvatan mandat kako je predviđeno, odnosno da tu podršku dobije u Savjetu bezbjednosti, da i pored toga što su dvije velike sile protiv tog načina izbora, smatramo da uz dogovore i definisanje mandata i ovog visokog predstavnika, a i Kancelarije, treba da se dođe do prihvatljivog rješenja kojim bi se redefinisala pozicija Kancelarije visokog predstavnika u Sarajevu - smatra Tegeltija.\nOn je naveo da Merkel ima drugačije viđenje, ali da je i ona za to da se "definiše način u kome bi svi bili sigurni da Šmit neće negdje na kraju ili na početku svog mandata ponašati kao što se ponašao Valentin Incko koji je odlazio i koji je svojom odlukom napravio problem svima u BiH" i samom Šmitu.\n- Ostaje da se u diplomatskim razgovorima svih onih koji su zainteresovani za ovo rješenje pokuša redefinisati da Šmit dobije mandat i da bi to izgledalo sve kako treba - istakao je Tegeltija.\nGovoreći o Izbornom zakonu, on je prenio da je tokom razgovora sa Merkel ponovio da se prihvataju sve presude Evropskog suda za ljudska prava koji kaže da treba promijeniti način izbora Predsjedništva BiH kako bi se omogućilo i drugima, osim pripadnika konstitutivnih naroda, da se mogu kandidovati.\n- Stanovište je i moje da je to pitanje odnosa unutar Federaciji BiH između Bošnjaka i Hrvata - napomenuo je Tegeltija.\nPrema njegovim riječima, Republika Srpska ima svoj usaglašen stav o pitanju izbora Predsjedništva BiH već dugo godina i taj stav će i dalje zastupati.\n- Da bi se došlo do Izbornog zakona potrebna je puno veća angažovanost i međunarodne zajednice kako ni jedna ni druga strana ne bi dobila maksimum u pregovorima, nego da se dođe do prihvatljivog rješenja, kako reče Šmit, da ne bi došli u situaciju da jedan narod bira predstavnike drugom narodu - istakao je Tegeltija.\nGovoreći o inicijativi "Otvoreni Balkan", Tegeltija je naglasio da je i Merkel zagovarala "Otvoreni Balkan", ali da "dvije trećine BiH prihvata taj koncept" koji su pokrenule Srbija, Albanija i Sjeverna Makedonija.\n- To nije nikakva zamjena za proces proširenja EU, ali jeste mogućnost da se neke stvari realizuju i kroz ovaj sistem `Otvorenog Balkana` dok se ne postane punopravna članica EU - naveo je Tegeltija.\nOn je ukazao da je Predsjedništvo BiH u jednom trenutku gotovo donijelo odluku o prihvatanju tog sistema da bi potom došlo do promjene tog stava.\n- Јa ću kroz Vijeće ministara i dalje zagovarati da je potrebno da BiH pristupi ovome projektu jer on će, ako ništa drugo, donijeti neke pomoći građanima, poput izdavanja diploma, putovanja i tome slično - zaključio je Tegeltija.


Preduzetnici koji koriste fiskalne kase moraće da nabave još jedan aparat VIDEO\nIzvor: B92, 29.Okt.2020, 20:17\nBeograd -- Akcioni plan za borbu protiv sive ekonomije donosi dva nova zakona - Zakon o fiskalizaciji, i drugi o e-fakturama.\nNovi Zakon o fiskalizaciji znači da će na postojeći fiskalni uređaj da se doda poseban softverski aparat povezan sa internetom pomoću kojeg će poreski inspektori pratiti izdavanje računa onog momenta kada se on izda. Poreska uprava će na taj način dobiti podatke o mestu, vremenu i ceni prodate robe istog trenutka.\nŠto znači da će svaki >> Pročitaj celu vest na sajtu B92 << preduzetnik koji ima fiskalnu kasu morati da ima i internet-vezu. GPRS uređaji već postoje na fiskalnim kasama, zbog čega nije najjasnije čemu dodatni uređaji.\nNa pitanje koliko će uređaj koštati još nismo dobili odgovor, ali je država najavila da će iz budžeta odvojiti 3,5 do 4 milijardi dinara i tako preuzeti najveći deo troška za nove fiskalne kase.\nŠto se tiče zakona o e-fakturama, Ministarstvo finansija tvrdi da se usvaja na zahtev privrednika. Papirne fakture više neće postojati I biće deo digitalnog sistema.\nMinistar finansija Siniša Mali rekao je da je ideja da se taj zakon usvoji do kraja godine a da se sa sprovođenjem krene od 1. januara 2022. godine.\nMinistarstvo finansija sa ovim zakonima želi da sistem bude transparentniji, a naplata poreza jednostavnija.\nA šta o tome misle preduzetnici? Pogledajte u video-prilogu:\nIzvor: Blic, 30.Okt.2020, 07:24\nU Srbiji oko 230.000 ugostitelja i trgovaca svom mogućom robom koristi fiskalne kase i svi oni će, po novim propisima, morati da obezbede dodatnu tehnologiju koja će pratiti izdavanje računa. Zbog fiskalizacije sistema koja će stupiti na snagu od 2022. godine, a za koju je prethodno potrebna ne...


Grčka neće uplatiti narednu ratu MMF-u - Sputnjik Srbija\n08:22 05.06.2015 (osveženo 16:19 05.10.2015) Preuzmite kraći link\nGrčka danas neće uplatiti još jednu u nizu ratu duga Međunarodnom monetarnom fondu, saopštio je RIA Novostima izvor u Ministarstvu finansija zemlje.\nPo rasporedu otplate duga, Atina je trebala 5. juna da uplati MMF oko 300 miliona evra. Osim toga, njoj predstoje plaćanja 12. juna (oko 340 miliona evra), 16. juna (oko 560 miliona evra) i 19. juna (oko 336 miliona). Grčka u junu ukupno treba da isplati 1,23 milijarde evra.\n„Poslali smo molbu MMF-u da objedini četiri uplate koje treba da budu izvršene u junu. Nećemo davati nikakve komentare tim povodom“, saopštio je izvor u Ministarstvu finansija.\nZvanični predstavnik MMF-a Džeri Rajs juče je saopštio novinarima da su grčke vlasti informisale fond o planovima da objedine 4 junske rate i da je konačni rok sada 30. jun. Prema rečima Rajsa, „odluka je bila doneta kako bi se odstranile administrativne poteškoće koje mogu nastati tokom serije isplata u kratkom vremenskom intervalu“.


U Gornjem Milanovcu obeležen Dan primirja – GM Press\nU Gornjem Milanovcu obeležen Dan primirja\nuadmin 11 novembra, 2019\t0 Komentara\nŠirom Srbije predstavnici državnih i lokalnih vlasti, udruženja gradjana, okupili su se ispred vojnih memorijala i mesta stradanja iz razdoblja Prvog svetskog rata i polaganjem venaca odali počast nevinim civilnim žtrvama i braniocima.\nNa obeležavanju Dana primirja u Gornjem Milanovcu prisustvovali su predstavnici Vojske Srbije, Društva za negovanje tradicija oslobodilačkih ratova, lokalnog rukovodstva, kao i predstavnici javnih preduzeća i ustanova. U ime lokalne samopuprave na bistu Živojina Mišića, venac je položio Dejan Kovačević, predsednik opštine Gornji Milanovac.\n„Današnji dan, Dan primirija u Prvom svetskom ratu, jedan je od najvažnijih datuma za istoriju Srba, koji su uspostavljanjem mira mogli da se okrenu prosperitetu i razvoju. Čestitam svim stanovnicima Srbije današnji praznik, uz želju da buduće generacije nikad ne osete ratne strahote koje su naši preci podneli zarad slobode svih nas. U današnje vreme, vreme prekomponovanja velkih sila, Srbija je opredeljena za mir, čuvanje ognjišta i Srbija će uvek nastojati da zaštiti svoj narod“, poručio je Dejan Kovačević, predsednik opštine Gornji Milanovac.\nMedjunarodni Dan primirja u Prvom svetskom ratu obeležava se u svim svetskim glavnim gradovima državama pobednicima u znak sećanja na 1918. godinu, kada je 11. novembra u 11 sati na snagu stupilo primirje.\nAleksandar Marušić, Foto: GM Press\n„U predgrađu Pariza,šumi kod francuskog grada Kompjenja u specijalnom vagonu, potpisano je primirje između Nemačke kao poražene snage Sila antante kao pobednice velikoga rata. Inače, tim Silama antante pripadala je slavna i tada poštovana Srbija. Od 1914. do 1918. godine odigrale su se do tada najveća i najbrutalnija ratna stradanja, takozvani „Veliki rat” u kome je učestvovalo oko 50 miliona ljudi, 36 zemalja na tri kontinenta, vodile su ratne operacije. Ono sto je za Srbiju najznačajnije je takozvani Solunski rat i sve ono što se u Srbiji dešavalo od 1914., gde je tražena suštinska kapitulacija Srbije, pa do junačkih borbi 1915. kroz herojsko povlačenje preko Albanije i konačno vaskrs naše vojske i obnova ljudskih i materijalnih resursa i probijanje Solunskog fronta 1918. godine septembra meseca“, rekao je za Gm Press direktor muzeja Aleksandar Marušić.\nPod komandom Živojina Mišića Prva armija, koja se nalazila na težištu dejstva 3. decembra u 7 sati izjutra započela je iz rejona Gornjeg Milanovca takozvanu „Rudničku ofanzivu”, opšti napad i za svega dva dana slomila otpor neprijatelja na Suvoboru, potiskujuću austrougarsku Šestu armiju prema Savi.\nTags: dan primirja, dejan kovačević, gornji milanovac\nNagrade za pobednike "Rudničkih vrela“


Opština Inđija obezbedila kombi za prevoz dece sa poteškoćama u razvoju | Ritam Inđije\nOpština Inđija obezbedila kombi za prevoz dece sa poteškoćama u razvoju\nObjavio ritamindjije datum May 16, 2018\nU okviru evropskog projekta „Lični pratilac dece s poteškoćama u razvoju“ koji realizuju opština Inđija i Centar za socijalni rad „Dunav“, obezbeđeno je putničko vozilo kombi za prevoz dece i njihovih ličnih pratilaca do školskih ustanova i nazad.\nŽeljka Godić Avramović, direktor Centra za socijalni rad kaže da petnaestoro dece s poteškoćama u razvoju, do škola „Anton Skala“ u Staroj Pazovi, „Milan Petrović“ u Novom Sadu i matičnih škola u Inđiji, prati 15 licenciranih ličnih pratilaca, a za njihov prevoz do sada je korišćen stari kombi ove ustanove. Novim prevozom olakšaće se prevoz dece do škole ali i poboljšati njihova bezbednost.\nPredsednik opštine Inđija Vladimir Gak rekao je da je lokalna samouprava ove godine izdvojila nikad veća sredstva za podršku ugroženim kategorijama stanovništva i da to pokazuje odnos prema osobama kojima je pomoć najviše potrebna, u ovom slučaju deci.\n„Osim svakodnevne borbe za bolji standard građana, dovođenje novih investicija i zapošljavanja ljudi, važno je da ne izgubimo osećaj za našu decu kojoj je potrebna pomoć. Zato smo učestvovali na evropskom projektu koji je oročen na godinu dana, ali ćemo sigurno nastaviti njegovu realizaciju bez obzira da li će EU nastaviti da ga finansira ili ne“, istakao je Gak.\nNa predstavljanju projekta u Skupštinskoj sali opštine Inđija prisustvovali su deca sa posebnim potrebama i njihovi roditelji, odbornici, direktori javnih preduzeća i ustanova, zaposleni u opštinskoj upravi i Centru za socijalni rad. Roditelji su u obraćanju istakli važnost ovakvog projekta koji im olakšava usklađivanje svakodnevnih obaveza i podržali odluku Opštine da nastavi sa njenom realizacijom.\nCentar za socijalni rad „Dunav“ angažovao je 15 ličnih pratilaca za podršku deci sa teškoćama u razvoju i njihovim porodicama u opštini Inđija.\nČetiri lična pratilaca je angažovano sa decom koja pohađaju SOŠ „Milan Petrović“ u Novom Sadu, šestoro za decu koja pohađaju SOŠ „Anton Skala“ u Staroj Pazovi, od kojih četvoro idu organizovanim prevozom kombijem a dvoje u odeljenje u OŠ „Dušan Jerković“. Petoro je angažovano za decu koja pohađaju osnovne i srednje škole na teritoriji opštine Inđija po individualno prilagođenom obrazovnom programu.\nPravo na uslugu lični pratilac ostvaruje dete sa invaliditetom, odnosno sa smetnjama u razvoju, kome je potrebna podrška za zadovoljavanje osnovnih potreba u svakodnevnom životu u oblasti kretanja i komunikacije sa drugima, pod uslovom da je uključeno u vaspitno-obrazovnu ustanovu, odnosno školu, do kraja redovnog školovanja uključujući završetak srednje škole.\nPreuzeto sa: indjija.net


Drogba želi da ostane u Čelsiju : Nadlanu.com\nDrogba želi da ostane u Čelsiju\nBEOGRAD, 1. marta 2011. (Beta) - Fudbaler Čelsija Didije Drogba rekao je danas da ne želi da napusti taj premijerligaški klub.\nŠampion Čelsi ove sezone ne pruža dobre partije, a Drogba koji je u novembru pauzirao zbog malarije, ove sezone je postigao samo 10 golova.\nMediji su spekulisali da bi taj fudbaler Obale Slonovače mogao da napusti Stamford Bridž, naročito posle dolaska Fernanda Toresa iz Liverpula za 50 miliona funti, i vrati se u Marsej, odakle je 2004. godine prešao u Čelsi.\n"U Čelsiju imam sve o čemu sam sanjao. Igram u velikom klubu, sa sjajnim saigračima. Ovde imama savršene uslove za moju porodicu", rekao je Drogba francuskim medijima.\nTakođe, pominjala se mogućnost da Drogba pređe u Real Madrid u zamenu za Brazilca Kaku i ponovo sarađuje sa trenerom Žozeom Morinjom, ali 32-godišnji napadač Čelsija rekao je da više ne razmišlja o nekom drugom klubu.\n"Pre nekoliko godina sam mogao da kažem da sanjam da zaigram za Milan, Real (Madrid) ili Mančester junajted. Ali, sada više ne postoje takve želje. Igram u jednom od najboljih svetskih klubova", rekao je Drogba.


Posle oklevanja da prizna krivicu, Iran najavljuje kazne zbog obaranja aviona | N1 Srbija\nPosle oklevanja da prizna krivicu, Iran najavljuje kazne zbog obaranja aviona\n14.01.2020. |19.29 |\nIransko tužilaštvo je saopštio da su "neke osobe", zbog uloge u obaranju aviona uhapšene.\nPredsednik Irana je obaranje aviona nazvao "neoprostivom greškom", ocenivši da ne može samo jedna osoba da bude odgovorna za tu nesreću.\n"To što su iranske oružane snage priznale svoju grešku je dobar prvi korak. Treba da uverimo ljude da se to neće ponoviti. Naša vlada ima odgovornost prema Irancima i drugim narodima, čiji su državljani poginuli u padu aviona", rekao je Rohani.\nKanadski premijer je o odgovornosti za tragediju u kojoj je stradalo 67 kanadskih državljana razgovarao sa američkim predsednikom Donaldom Trampom. On je naglasio da Kanada nije dobila predhodno obaveštenje o napadu u Bagdadu.\n"Potrebni su jasni odgovori kako je do ovoga došlo i šta treba da se učini da se nikada ne ponovi", kazao je Trudo.\nU Kanadi procenjuju da će proći sedmice, možda i meseci dok tela žrtava ne budu dopremljena kući.\n"Mislim da ako ne bi bilo napetosti, da nije bilo eskalacije u regionu, ti Kanađani bi sada bili kući sa svojim porodicama. To se događa kada imate sukobe i rat. Nevini trpe posledice", rekao je Trudo.\nJedanast dana posle američke akcije u kojoj je ubijen visoki iranski oficir, administracija u Vašingtonu još nema odgovor, koji su to obaveštajni podaci poslužili predsedniku da odobri napad na Solejmanija. Tvrdnju predsednika da je se spremao napad na čak četiri američke ambasade, još niko nije potvrdio.\n"Nisam video ni jednu informaciju o četiri ambasade, ali delim predsednikovo mišljenje da je napad na ambasade bio verovatan. Obaveštajni podaci nisu za televiziju", kaže Mark Esper, ministar odbrane SAD.\nDemokrate optužuju predsednikove ljude da su poluinformacijama naveli javnost da odobri akciju po okončanju.\n"Ja stvarno verujem da nisu bile u pitanju obaveštajne činjenice, nego prilika", naveo je republikanac Geri Konoli.\nIran je posle oklevanja prihvatio krivicu za obaranje civilnog aviona, ali ima dosta mišljenja da je i Trampova akcija bila ishodište tragedije.\nIran avion Donald Tramp